
1. Yhteenveto 


"Flatti on ekstrovertti ja optimisti, hännänheiluttajista suurin, koiramaailman Peter Pan". (Nancy Laughton) 


Sileäkarvainen noutaja (engl. Flatcoated retriever, josta lyhenne flatti) tulee säilyttää kauniina ja toimivana 
koirana. Rotu ei saa jakautua erillisiin käyttö- tai metsästys- ja näyttelylinjoihin, vaan kauniin koiran on 
kyettävä toimimaan alkuperäisessä käyttötarkoituksessaan pienriistan talteen ottajana (ns. dual purpose). 
Sileäkarvainen noutaja on erinomainen metsästyskoira, mutta yhä useammin rodun edustajat toimivat 
myös muunlaisina harrastuskoirina. Rodunomaisten käyttöominaisuuksien vaaliminen on ensiarvoisen 
tärkeää, sillä ne tekevät sileäkarvaisesta noutajasta monipuolisen metsästys-, seura- ja harrastuskoiran. 


Rodun populaatio on pieni Suomessa. Maailmanlaajuisesti sileäkarvaisia on Englannissa ja Ruotsissa paljon, 
muualla vähemmän. Geneettisesti populaatio on silti pieni, sillä toisen maailmansodan jälkeen koko kanta 
on elvytetty vain muutamasta kymmenestä yksilöstä. Perinnöllisen vaihtelun säilymisestä tulee huolehtia 
käyttämällä koiria monipuolisesti jalostukseen. Yksittäisellä koiralla ei saa olla liian paljon jälkeläisiä. Kan- 
sainvälisen yhteistyön tekeminen eri maiden kasvattajien ja rotujärjestöjen kesken on tärkeää. Suomessa 
tilanne näyttäisi olevan hyvä: kasvattajat käyvät astutusmatkoilla ulkomailla ja käyttävät erisukuisia koiria 
jalostukseen. 


Sileäkarvaiset noutajat ovat luonteeltaan yleensä ystävällisiä ja avoimia kaikkia ihmisiä kohtaan. Ne ovat 
aktiivisia, energisiä ja liikkuvaisia, ja niillä on yleensä suuri työskentelyhalu. Harrastajien lukumäärä on 
nousussa, ja varsinkin taipumuskoe- ja metsästyskoestarttien lukumäärät ovat nousseet. Tämä on hyvä 
suuntaus, jonka tulisi säilyä. 


Sileäkarvaisen noutajan terveystilanne on yleisesti hyvä. Kaikenlaisia sairauksia esiintyy, mutta mikään ei 
ole noussut selkeäksi ongelmaksi. Siltikin vain tutkimalla lisää koiria voimme olla varmempia asian oi- 
keasta tilasta. Kasvattajien ja koiranomistajien ilmoitukset kasvattiensa ja/tai koiriensa sairauksista ovat 
erittäin tärkeätä tietoa. Lonkkanivelen lievät dysplasiat (aste C) ovat lisääntyneet, ja siksi lonkkanivel- 
dysplasian kehittymistä on syytä seurata PEVISA:n edellyttämin lonkkakuvauslausunnoin. Sileäkarvaiset 
noutajat saivat käyttöönsä lonkkien BLUP-indeksit vuoden 2004 kesällä. Indeksejä on nyt mahdollisuus 
käyttää hyväksi lonkkaniveldysplasian vastustamisessa. 


Ulkomuodollisesti rotu on Suomessa enimmäkseen hyvää keskitasoa. Huippukoiria on vähän. Jalostukses- 
sa tulee ottaa huomioon terve rakenne ja oikea rotutyyppi. Pää on rodun silmiinpistävin tunnusmerkki ja 
erottaa sen esimerkiksi kultaisesta noutajasta. Sileäkarvaisen noutajan tulee olla kokonaisvaikutelmaltaan 
jalo olematta hontelo ja voimakas olematta kömpelö. Jatkossakaan rotua ei saa jalostaa kohti äärityyppejä, 
vaan sen tulee säilyä samankaltaisena kuin se on jo toista sataa vuotta ollut. 


Rotujärjestö tarjoaa vuosittain monipuolista koulutus- ja harrastustoimintaa dual purpose -ideologian 
ylläpitämiseksi. Rotujärjestö kouluttaa jäseniään muun muassa jalostuspäivillä ja toimihenkilökoulutuksissa 
sekä järjestää taipumus- ja metsästyskokeita, Flattimestaruuden ja erikoisnäyttelyn. Myös muuta harrastus- 
toimintaa järjestetään mahdollisuuksien mukaan (MEJÄ-kokeet, MEJÄ-mestaruus, agility, TOKO, PK-lajit). 
Yhteistyö kasvattajien ja koiranomistajien kanssa on ensiarvoisen tärkeää. 


2. Rodun tausta 


2.1 Rodun alkutaival 


Suuret fasaanijahdit tulivat Englannissa suosituiksi 1800-luvun jälkimmäisellä puoliskolla. Kun aiemmin 
fasaanien tarhausmäärät olivat satoja yksilöitä, ne nousivat tuolloin tuhansiin. Fasaanijahtien yleistymisen 
mahdollisti nykyaikaisen takaaladattavan haulikon kehittyminen. Kun jahdeissa ammuttiin nopeassa tah- 
dissa suuria määriä lintuja, tarvittiin koiria, jotka pysyisivät lintujen ylösajon ajan hiljaa hallinnassa, mutta 
pystyisivät kuitenkin ajon jälkeen nopeasti ja tarkasti keräämään saaliin talteen. Koska lintuja oli paljon, 
tarvittiin samanaikaisesti työskentelemään useita koiria, jolloin koirien sosiaalisuus ja kyky toimia suuressa 
ihmis- ja koirajoukossa oli tärkeää. 


Noihin aikoihin asti oli linnunmetsästyksessä käytetty pääasiassa eri spanieleita ja settereitä, ja koettiin, 
etteivät koirien ominaisuudet sopineet uuteen metsästysmuotoon, vaan tarvittiin oma rotu. Aluksi riitti, 
kun koira osasi noutaa ja toimi muuten käytännön metsästyksessä hyvin, mutta pian alettiin kiinnittää 
huomiota myös yhtenevään ulkonäköön. Tuloksia saavutettiinkin varsin nopeasti, muutamassa vuosi- 
kymmenessä. Vanhoista, viime vuosisadan alun valokuvista voidaan todeta, että sileäkarvaiset noutajat 
ovat ulkonäöltään hyvin saman tyyppisiä kuin nykypäivänä. 


Rodun alkuvaiheessa jalostukseen on käytetty erityyppisiä vesikoiria, St. Johnin koiraa, joka on myös lab- 
radorinnoutajan esi-isä, settereitä lisäämään ulkomuotoon jaloutta ja jopa paimenkoiria, joiden avulla on 
pyritty ilmeisesti parantamaan koulutettavuutta. Tästä monen eri rodun ja kirjavan materiaalin käytöstä 

johtuen voidaan olettaa, että sileäkarvainen noutaja on geneettiseltä taustaltaan monimuotoisempi kuin 
sellaiset rodut, joissa rodun kehitys on aloitettu vain muutamasta yksilöstä. 


1800-luvun lopun ja 1900-luvun alun ensimmäisinä vuosikymmeninä sileäkarvainen noutaja oli Englan- 
nissa suosituin noutajaroduista, mutta jo 1920-luvun puolivälissä labradorinnoutaja ja kultainen noutaja 
ohittivat sen suosiossa. Kun vuonna 1924 rekisteröitiin 440 flattiä, oli samana vuonna labradorien vastaa- 
va luku 1 350, eli samaa luokkaa kuin flateillä vuonna 2003, joka on ollut toistaiseksi huippuvuosi Englan- 
nissa rekisteröinnin suhteen. Labradorit ja kultaiset noutajat alkoivat jo tuolloin jakautua käyttö- ja näyt- 
telylinjoihin, joista erityisesti näyttelylinjaisten rekisteröinti lisääntyi voimakkaasti. Sileäkarvaisen noutajan 
kasvattajat eivät lähteneet mukaan tähän suuntaukseen, ja sitä voidaan pitää yhtenä syynä siihen, että 
rodun suosio ei ole noussut suurten noutajarotujen tahdissa ja että rotu on pysynyt varsin terveenä perin- 
nöllisten sairauksien suhteen. Toisaalta sileäkarvaiset noutajat eivät saavuttaneet suuria näyttelyvoittoja 
Joan Mason kirjoittaa: "Sileäkarvaisten omistajat eivät olleet ammattimaisia koiran ohjaajia ja esittäjiä, 
vaan he harjoittelivat ja kilpailivat mieluummin keskenään. Itse asiassa he nauttivat koiristaan ja olivat 
tyypillisiä flattiharrastajia, tyytyväisiä amatöörejä." 


Toiseen maailmansotaan saakka sileäkarvainen noutaja oli pitkälti ammattimaisten riistanhoitajien suo- 
sikki käytännön metsästyskoirana. Näiden riistanhoitajien ollessa asepalveluksessa sodassa rodun yksilöi- 
den määrä pieneni dramaattisesti, ja rotu säilyi sodan yli vain muutaman kasvattajan ansiosta, joilla oli 
mahdollisuus pitää ja kasvattaa koiria sodanaikaisissa puutteellisissa oloissa. Kun koko flattipopulaatio 
kutistui muutamaan kymmeneen yksilöön, oli pakko turvautua materiaaliin, jonka alkuperästä ei ollut 
täyttä varmuutta. Silloin riitti, että koira muistutti ominaisuuksiltaan sileäkarvaista noutajaa. Tällainen ns. 
pullonkaulatilanne voi olla rodun kannalta kohtalokas, jos nuo muutamat säilyneet yksilöt ovat esimerkiksi 
jonkin perinnöllisen sairauden kantajia. Näin ei onneksi kuitenkaan käynyt, sillä muutamat harvat sodan 
jälkeen kasvatustyönsä aloittaneet kasvattajat toimivat vastuullisesti ja käyttivät olemassa olevaa mate- 
riaalia harkiten, sekoittaen siihen välillä aineksia jopa muista noutajaroduista. Vielä 1960-luvulla maini- 
taan rekisteröidyn pentueen, jossa isänä käytettiin kultaista noutajaa. Noilta ajoilta juontaa mahdollisesti 
keltaisten pentujen ajoittainen esiintyminen. 

1950- ja 1960-luku olivat Englannissa flattipopulaation kannalta rauhallista aikaa, rekisteröinnit lisääntyi- 
vät 30 vuodessa 1950-luvun alun vajaasta 70 kpl / vuosi 1970-luvun lopun reiluun 500 yksilöön. Ruotsiin 
ensimmäiset sodanjälkeiset flatit tulivat 1962. Ruotsin flattikanta kasvoi nopeasti: rekisteröintimäärät 
saavuttivat rodun emämaan Englannin tason 1970-luvun loppuun mennessä. Vuonna 1979 Ruotsissa 
rekisteröitiin 612 flattia, yli 100 yksilöä enemmän kuin Englannissa vastaavana vuonna! Kun Ruotsin flatti- 
populaatio perustuu vain muutamaan Englannista tuotuun yksilöön, voidaan aiheellisesti olettaa, että 
rodun keskimääräinen sukusiitosaste Ruotsissa on varsin korkea. Myös Suomen flattikanta on lähtenyt kas- 
vamaan muutamasta Ruotsista tuodusta yksilöstä, ja sitä on täydennetty varsin harvoilla Englannin tuon- 
neilla, joilla tosin on niilläkin useilla samat esivanhemmat kuin noilla Ruotsiin aikanaan tuoduilla koirilla. 


Kun rekisteröinnit pysyttelivät Englannissa varsin alhaisella tasolla koko 1960- ja 70-lukujen ajan, tapah- 
tui 1980-luvun alkupuolella hyvin voimakas rekisteröintien kasvu. Määrä yli kaksinkertaistui 1990-luvun 
alkuun tultaessa noin 500 koirasta yli 1 000:een vuodessa. Yhtenä syynä voimakkaaseen kasvuun oli 

Ch Shargleam Blackcapin BIS-voitto Cruftsin näyttelyssä 1980. Tuon koiran menestyminen innosti lukuisia 
uusia kasvattajia rodun pariin, ja useilla näistä kantakoira oli Blackcapin jälkeläinen. Tämä suosio näkyy 
edelleen, sillä suurella osalla nykypäivän menestyneistä flateistä on Blackcap sukutaulussaan. Ruotsissa 
tapahtui vastaavanlainen ilmiö 1990-luvun alussa, jolloin multivoittaja Almanza Larry O'Grady oli erittäin 
suosittu siitosuroksena. Tosin Larryn menestyminen ei aiheuttanut rekisteröintien kasvua tai kasvattajien 
määrän lisääntymistä, mutta sen geenien osuus koko populaatiosta on varsin suuri. 


Sileäkarvaisten noutajien rekisteröintien 
kehittyminen 1947—2003 

Kuva 1. Rekisteröintimäärien kehitys vuosina 1947-2003. 


2.2 Sileäkarvaisen noutajan populaation kehitys Suomessa 


Suomen ensimmäinen flatti rekisteröitiin 1967, ja alkuun koiria tuotiin lisää varsin vähän. Ensimmäiset 
pentueet syntyivät 1970-luvun alussa, ja aina 1980-luvun alkupuolelle saakka kasvatustyö oli hyvin 
maltillista ja rekisteröintimäärät pysyttelivät pieninä. Kotimaisia uroksia ei juurikaan käytetty. Kasvatus 
oli hyvin varovaista: jos syntyneissä pennuissa todettiin ongelmia, kasvatuslinjoja ei jatkettu. 


1980-luvun alkupuolella koiraharrastus, erityisesti noutajien suosio, kasvoi voimakkaasti Suomessa. 
Sileäkarvaisen noutajankin rekisteröintimäärät kaksinkertaistuivat vuoden 1981 58 kappaleesta vuoden 
1982 103 kappaleeseen. Voimakas rekisteröintien kasvu johtui kasvatustoiminnasta, jossa on jälkeen- 
päin havaittavissa epäterveitä, matadorijalostukseen viittaavia piirteitä: narttuja astutettiin samalla 
uroksella ja samoja yhdistelmiä toistettiin lukuisia kertoja. Noutajan pentujen kysyntä oli ilmeisen hyvä. 
Tilannetta kuvaa pennun hinnan kehitys: kun noutajan pennun sai vielä 1970-luvun lopulla alle 1 000 
markalla, joutui siitä 1980-lopulle tultaessa maksamaan jo 4 000 markkaa. Tuosta tasosta hinta on 
tähän päivään tultaessa noussut vain vähän. Tilanne ei onneksi päässyt sileäkarvaisten noutajien osalta 
kuitenkaan riistäytymään niin pahaksi kuin suuremmilla noutajaroduilla: niissä on uroksia, joilla on jopa 
satoja jälkeläisiä. 


Koirien tuonti oli varsin vähäistä koko 1980-luvun ajan, muutamia yksilöitä tuotiin Ruotsista ja Englan- 
nista. 1990-luvulla tuonti on lisääntynyt, edelleenkin pääosa koirista tuodaan Ruotsista. 


Samalla kun rekisteröinnit ovat kasvaneet tasaisesti, on myös kasvattajien määrä lisääntynyt. Tämä on 
selvästi parantanut tilannetta niin, että käytettyjen urosten määrä on myös lisääntynyt tähän päi- 
vään tultaessa sopivalle tasolle. Yksittäisen uroksen jälkeläismäärä sukupolvea kohden on pienentynyt 
1980-luvun alkupuolen hurjista määristä hyväksyttävälle, alle 5 %:n tasolle. Myöskin pentueiden määrä 
narttua kohden on vähentynyt. 


Tuonnit rodun kotimaasta ovat pysytelleet pitkään varsin matalalla tasolla. Tilanne näyttäisi kuitenkin 
paranevan, sillä Internetin ansiosta kynnys lähteä etsimään pentua Englannista on madaltunut ja kiin- 
nostus tuonteihin siltä suunnalta on selvästi lisääntynyt. 


3. Järjestöorganisaatio ja Suomen 
Sileäkarvaiset Noutajat ry:n historia 


Sileäkarvaisten noutajien rotukerho Flattikerho ry. perustettiin 3.1.1982. Ensimmäinen kerholehti ilmes- 
tyi keväällä 1982. Nimikilpailun tuloksena kerholehti nimettiin Flattiviestiksi. Nimikilpailun voitti Leena 
Honka. Kerhon periaatteena on ollut alusta lähtien tuoda rotua esille positiivisessa hengessä ja järjestää 
jäsenistölleen tapahtumia erilaisin teemoin. 


Ensimmäinen Flattimestaruus pidettiin jo perustamisvuonna 1982 ja ensimmäinen juniorimestaruus 1984. 
Flattimestaruuden ideana on säilyttää rotumme dual purpose -rotuna, eli sen on oltava ulkomuodoltaan 
rotumääritelmän mukainen ja samalla hyvä, noutava lintukoira. Tätä dual purpose -linjaa on pyritty yllä- 
pitämään koko kerhon olemassaolon ajan. Flattimestaruudessa on kaksi osuutta, näyttely- ja koeosuus, 
jossa yhteispisteet ratkaisevat kunkin vuoden Flattimestarin. Vastaava kilpailu nuorille koirille, Juniorimes- 
taruus, kisataan samalla periaatteella yleensä samana viikonloppuna. 


Ensimmäiset flattitreffit pidettiin 1987. Flattitreffit ovat viikonlopun kestäviä koulutustapahtumia, jotka 
järjestetään säännöllisesti kaksi kertaa vuodessa, keväällä ja syksyllä. Näillä viikonlopun tapaamisilla on 
yleensä tarjottu pääsääntöisesti noutajien metsästyskoulutusta. Perinteisesti treffeillä järjestetään yhteis- 
hengen kasvattamiseksi Mr/Ms Flatti -kilpailu ja vietetään aikaa yhdessä esimerkiksi pikkujoulun merkeissä. 


Kesäleiri on kuulunut kerhon ohjelmistoon aivan alusta lähtien perinteisesti viikonlopun tapahtumana. 
Vuonna 1995 järjestettiin ensimmäisen kerran nelipäiväinen kesäleiri, jollaisena se pyritään järjestämään 
jatkossakin. Flattikerhon oma erikoisnäyttely pidettiin ensimmäisen kerran vuonna 1995, jonka jälkeen 
se on pidetty vuosittain. Kerho järjestää myös perinteisesti joko Open shown tai match shown kesäleirin 
yhteydessä. 


Vuonna 1990 Flattikerho järjesti ensimmäisen kerran virallisen MEJÄ-kokeen, ja vuonna 1996 järjestettiin 
ensimmäisen kerran Flatti-MEJA-mestaruus. MEJA-mestaruus on metsästyskoirien jäljestyskoe, jossa paras 
voittajaluokan flatti palkitaan MEJA-mestariksi ja paras avoimen luokan flatti vuoden Hirvipääksi. 


Vuonna 1988 Flattikerho oli mukana järjestämässä virallista metsästyskoetta yhdessä Mäntän Seudun 
Nuuskujen kanssa. Viralliset metsästys- ja taipumuskokeet kuuluvat Flattikerhon vuosittaiseen toimintaan. 


Vuonna 1993 Flattikerhosta tuli rotua harrastava yhdistys, ja 1.1.2001 kerhostamme tuli rotujärjestö. Tällöin 
muuttui myös kerhomme nimi, joka on nykyisin Suomen Sileäkarvaiset Noutajat ry — Finska Flatcoated 
Retrieverklubben rf. Kerhon jäsenmäärä on kasvanut tasaisesti vuodesta 1982 (80 jäsentä) vuoteen 2003 
(750 jäsentä). 


3.1 Organisaatio 


Vuonna 1984 Flattikerho liittyi ensimmäisenä noutajayhdistyksenä Suomen Noutajakoirajärjestöön (SNJ). 
Nykyään rotujärjestönä kuulumme suoraan Suomen Kennelliiton alaisuuteen. Yhteistyökumppaneina 
toimivat ensisijaisesti SNJ alayhdistyksineen, Golden Ring ja Labradorikerho, joiden kanssa jaamme esimer- 
kiksi metsästyskoetuomareiden koulutuskulut. 


Suomen Sileäkarvaiset Noutajat ry:n toiminnasta vastaa hallitus, jonka jäsenet valitaan vuosittain syys- 
kokouksessa aina kahdeksi vuodeksi kerrallaan. Perinteisesti yhdistyksellä on ollut kaksi toimikuntaa: 
NOU/NOME-toimikunta (metsästyskoeasiat) ja jalostustoimikunta. Syyskokous valitsee näiden toimikuntien 
vetäjät, jotka nimeävät toimikunnan jäsenet. Toimikunnat tekevät toiminnastaan toimintasuunnitelman ja 
budjetin, jonka hallitus pyrkii ottamaan huomioon koko järjestön budjettia tehdessään. 


NOU/NOME-toimikunta hoitaa taipumus- ja metsästyskokeisiin sekä Flattimestaruuteen liittyvät asiat. Toi- 
mikunta kouluttaa koetoimitsijoita ja hankkii kouluttajia tapahtumiin sekä huolehtii koe- ja harjoitusriistan 
hankinnasta, myynnistä ja säilytyksestä. 


Jalostustoimikunta hoitaa jalostus- ja pentuvälitysasiat. Pyrkimyksenä on, että toimikunnassa olisi sekä 
kasvattajia että muuta monipuolista osaamista. Jalostustoimikunnan jäsenet koulutetaan jalostus- 
neuvojien perus- ja jatkokursseilla. Toimikunta toimii itsenäisesti käsitellessään kasvattajien tekemät 
jalostustiedustelut. Jalostustoimikunta tuottaa ja etsii säännöllisesti artikkeleita, toimikunnan palstan ja 
terveysinformaatiota järjestön lehteen. Toimikunnan vastuulla on myös ulkomuototuomareiden koulutus 
ja kollegiot. 


Hallitus suunnittelee vuosittaiset tapahtumat ja etsii kullekin tapahtumalle vetäjän. Yleensä hallituksen jä- 
senet ovat itse erittäin aktiivisesti mukana toiminnassa ja viettävätkin liki kaiken vapaa-aikansa yhdistyk- 
sen toiminnan parissa. Yhdistyksen talous on viime aikoina ollut hyvä. Kiitos siitä kuuluu erittäin aktiivisille 
harrastajille, jotka osallistuvat yhdistyksen järjestämiin tapahtumiin. 


Jäsenmäärän kehitys 

Kuva 2. Rotujärjestön jäsenmäärän kehitys Suomessa 1982-2003 ja jäsenmäärän suhde rekisteröityjen sileäkarvaisten 
noutajien määrään. 

4. Nykytilanne 


4.1 Populaation koko ja rakenne 


4.1.1 Rekisteröinnit 


Sileäkarvaisten noutajien rekisteröintien tilanne on noudatellut melko hyvin kaikkien rotujen rekisteröin- 
tien kehitystä. Kaikkien rotujen ennätysvuonna 1993 rekisteröitiin myös ennätysmäärä flatteja, 276 kap- 
paletta. 1990-luvun alun lamavuosien korkeiden rekisteröintimäärien jälkeen luvut pienenivät kuten 
muillakin roduilla, 2000-luvulla on ollut havaittavissa taas nousua. Pentujen määrä pentuetta kohden on 
pysytellyt 7-8 pennussa koko tarkastelujakson ajan. 


Kasvattajien määrä suhteessa rekisteröinteihin on pysytellyt samana. Suurin osa kasvattajista on teettänyt 
vuoden aikana yhden pentueen, muutamalla on ollut useampia. Suuremmille noutajaroduille tyypillisiä 
kasvattajia, joilla on vuosittain useita kymmeniä pentuja, ei flattikasvattajien joukossa ole. 


Vuosina 1989-1991 lisääntyivät tuonnit kolminkertaisiksi aiempiin vuosiin verrattuna. Samaan aikaan 
sulkeutuivat Suomen rajat Ruotsiin rabieksen takia. Onkin mahdollista, että tuontien nopea lisääntyminen 
johtui siitä, että astutusmatkat Ruotsiin eivät olleet mahdollisia muutamaan vuoteen. 1990-luvun lopun 
hiljaiselon jälkeen on tuontien määrässä havaittavissa lisääntymistä. 


| >| Rekisteröinnit Kasvattajat 


Taulukko 1. Tietoja pentueista vuosilta 1980-2003. 


4.1.2 Sileäkarvaisen noutajan värit 


Musta väri on dominoiva flatilla. Noin 95 % kaikista rekisteröidyistä yksilöistä on mustia ja 5 % maksan- 
värisiä. Satunnaisesti syntyy myös keltaisia pentuja. Vaikka keltainen väri on ei-toivottu ja näyttelyssä 
hylkäävä ominaisuus, voidaan sitä toisaalta pitää osoituksena rodun geneettisestä monimuotoisuudesta. 
DNA-testillä voidaan selvittää, kantaako koira keltaista väriä. 


4.1.3 Tehollinen kannankoko 


Populaation kokoa ja rakennetta voidaan tarkastella erilaisten tunnuslukujen avulla. Tehollinen kannan- 
koko kuvaa geenipohjan laajuutta. Mitä pienempi tehollinen populaatio on, sitä nopeammin keskimääräi- 
nen sukusiitosaste kasvaa ja geenien erilaisia versioita häviää. 


Tehollista kannankokoa voidaan arvioida usealla tavalla. Tavallisimmin se lasketaan kaavasta 
Ne=4*Nm*Nf/(Nm+Nf), jossa Nm on siitokseen käytettyjen urosten ja Nf narttujen lukumäärä ja Ne 
tehollinen populaatiokoko. Tämä kaava antaa huomattavia yliarvioita, sillä se kuvaa niin sanottua ideaali- 
populaatiota. Ideaalipopulaatiossa ei ole päällekkäisiä sukupolvia, narttuja ja uroksia on yhtä paljon, koira 
tekee jälkeläisiä vain kerran ja jokaista narttua ja urosta kohden syntyy yksi uros- ja narttujälkeläinen. 
Alla olevassa taulukossa näkyy käytettyjen eri urosten ja narttujen määrä sukupolvea kohden. Sukupolven 
pituudeksi on oletettu neljä vuotta. 


Tehollinen populaatiokoko sukupolvittain 

Sukupolvi Urokset Nartut Tehollinen populaatio 
1980-1983 41 
1984-1987 61 
1988-1991 94 
1992-1995 132 
1996-1999 118 
2000-2003 145 


Taulukko 2. Tehollinen populaatiokoko sukupolvittain vuosina 1980-2003. 


Vaikka edellä mainitulla kaavalla laskettu tehollinen populaatiokoko on todennäköisesti huomattavasti 
todellista suurempi, voidaan todeta, että kehityssuunta on ollut hyvä. Populaation koko on moninkertais- 
tunut viiden sukupolven aikana. 


Tehollista kannankokoa voidaan arvioida myös rodun keskimääräisen sukusiitosasteen kasvun kautta. 
Kaava on Ne=1/(2*sukusiitosasteen muutos). Tätä kaavaa voidaan käyttää, jos tunnetaan kaikkien koiri- 
en sukutaulut kantakoiriin saakka. Käytössä olevat tietokannat ovat tässä suhteessa puutteellisia, ja kun 
KoiraNet-tietokannan mukaan rodun keskimääräinen sukusiitosprosentti on pienentynyt, antaa kaava 
mahdottomia arvoja. Keskimääräinen sukusiitos suljetussa populaatiossa voi vain kasvaa, mutta kasvu- 
nopeuden arviointi käytettävillä tiedoilla ei onnistu. 


Tehollinen kannankoko voidaan laskea myös vuosittain. Näin voidaan seurata mahdollisesti tapahtuvia 
muutoksia lyhyemmällä aikavälillä. Myös taulukossa 3 voidaan havaita tehollisen populaatiokoon kasvu- 
suuntaus, vaikka yksittäisinä vuosina notkahduksia onkin tapahtunut. 

Tehollinen populaatiokoko vuosittain 

Vuosi Urokset Nartut Tehollinen populaatio 
980 [| 4 | 6 | 10 
s [| 4 | 4 | 8 
982 | 8 [| 4 | 20 
1983 25 
1984 25 
1985 J 12 18 
1986 12 19 
1987 11 14 25 
1988 13 16 29 
1989 10 14 23 
1990 20 44 
1991 21 27 47 
1992 17 21 38 
1993 23 32 54 
1994 21 26 46 
1995 23 25 48 
1996 18 23 40 
1997 14 15 29 
1998 20 23 43 
1999 17 18 35 
2000 20 24 

2001 21 23 

2002 24 29 53 
2003 24 30 53 


Taulukko 3. Tehollinen populaatiokoko vuosittain vuosina 1980-2003. 


4.1.4 Yksittäisten koirien käyttö jalostukseen 


Yksittäisten koirien osuus populaatiosta ei saisi nousta liian korkeaksi. Liikakäytöksi luetaan yli 5 %:n 
osuus pennuista sukupolvea kohden eli neljän vuoden aikana syntyneistä. Ensimmäisten sukupolvien aika- 
na Suomessa 1980-luvulla muutaman uroksen osuus nousi todella suureksi, mutta suuntaus on ollut hyvä 
nykypäivää kohti tultaessa. Viimeisessä 4-vuotisjaksossa 2000-2003 ei yhdenkään uroksen osuus ollut 
suurempi kuin 4,5 %. Taulukossa on luonnollisesti päällekkäisyyttä, koska sukupolvi on vain keskimääräi- 
nen arvio — yksilö voi tuottaa pentuja huomattavasti pidemmällä aikavälillä kuin 4 vuotta. Sukupolveen 
mukaan laskettavat vuodet voivat tietenkin muuttaa tilannetta, mutta kehityssuunta on ollut positiivinen. 

Urosten osuudet pennuista sukupolvien aikana 


Sukupolvi | Uros Osuus 
1980-1983 25,00 % 
12,15 % 
11,81 % 
9,38 % 
Exclyst Noble Lad (Wizarwood Seabird Of Exclyst — Midnight Star Of Exclyst) 5,90 % 
(iässä 
1984-1987 10,41 % 
Fägelängens Pablo Picasso (Heronsflight Pansy's Prince - Hovhills Spirit Girl) 8,63 % 
8,63 % 
Gunhills Merci-Chien (Star — Puhs Themis) 8,63 % 
Biggas Jefferson (Tryggs Jasper — Flatts Adrienne) 7,36 % 
Emanon Invincible of Casuarina (Tarncourt Cavalier Of Casuarina - Halstock Bridget) 6,60 % 
6.60 % 
5,84 % 
"1. | 
1988-1991 8.12 % 
Taka-Tapiolan Tepi (Heronsflight Pansy's Prince - Mollyfer) 6,49 % 
Minnie's Carioca (Danilo — Minnies Bluebell) 5.68 % 


Valeborne Woodruff (Willowmere Sea Urchin Of Valeborne -— Casuarina Ghost Swift Of Valeborne) | 5,19 % 


1992-1995 | Elvelege Lohengrin (Shagleam Kestrel — Shargleam Willet Of Elvelege) 5,32 % 
Merjun Nuhanenä (Taka-Tapiolan Tepi - Biggas Mimmilisa) 5,20 % 

4.96% 

Ouiet Woods Dims Attraction (P As In Peter — Ouiet Woods Challenge Lady Iris) 4,37 % 

Flathatted Cherokee (Emanon Pyhäjärvi - Blackpicks Afrodite) 4,14 % 


1996-1999 | Klokkeräsen's Asarija (Cariena's Fifteen-Nine — Klokkeräsen's Gardenia) 5,71 % 

Sniffens Metsävirna (Branchalwood Lochdubh — Elvelege Finlandia) 5,71 % 

Lau (Pearly Coat Dangerous Poteen -— Lea) 5.06 % 

4.40 % 

3.43 % 
sissi is 

2000-2003 4,50 % 

Branchalwood Machriebay (Branchalwood Strathfinnan - Branchalwood Isle Of Gigha) 3,65 % 

Flatts Ninas Ragazzi (Sniffens Metsävirna - Flatts Ysatis Nina Ric) 3,41 % 

Searover My Choice (Roghöjdens Norske Ligist — Searover Shanty) 3,16 % 

Sniffens Schubert (Jevreidars Kampt - Sniffens Metsätähti) 3,16 % 


Taulukko 4. Urosten osuus pennuista sukupolvittain vuosina 1980-2003. 


14 


4.1.5 Isoisä- ja isoäitikäyrät 


Yksilön käyttö sukupolven aikana ja yksilön jälkeläisten määrä ei välttämättä osoita suoraan kyseisen 
yksilön osuutta koko populaatiossa. Uroksella tai nartulla voi olla paljon lapsia, jotka eivät kuitenkaan ole 
edelleen lisääntyneet. Toisaalta jollain yksilöllä voi olla vain muutama jälkeläinen, mutta ne ovat lisään- 
tyneet tehokkaasti ja yksilön osuus koko populaation sukutaulussa on suuri. Tätä tilannetta kuvaa niin 
sanottu isoisä- tai isoäitikäyrä, jossa vaaka-akselilla on käytetyt urokset tai nartut ja pystyakselilla niiden 
lastenlapset. Narttujen ensimmäisen polven jälkeläisten määrä ei tietenkään voi nousta niin korkeaksi kuin 
uroksilla, mutta lastenlasten määrä voi olla jo samalla tasolla urosten kanssa. 


Ihanteellisin isoisä- ja isoäitikäyrän muoto on mahdollisimman laakea, ja minkään yksilön osuus ei saisi 
nousta huomattavasti muita korkeammaksi. Pahimmassa tapauksessa käyrän alkupäässä on kapea ja kor- 
kea piikki loppuosan ollessa tuskin vaaka-akselista erottuva. 


Suomessa sileäkarvaisten noutajien tilanne näyttää kohtuullisen hyvältä: urosten ja narttujen käyttö on 
ollut tasaista muutamaa, lähinnä 1980-luvun aikana käytettyä urosta lukuun ottamatta. Osalle yksilöistä 
ei saatu laskettua jälkeläisten kokonaismäärää, samoin lastenlasten todellisissa määrissä voi olla virheitä, 
jos koira on rekisteröity ulkomaille tai se on rekisteröity hyvin kauan sitten. Kaavioista nähdään hyvin, 
kuinka jälkeläisten määrä kasvaa nopeasti, kun sukupolvia on useampia. Isoisä- ja isoäitikäyriä voidaan 
käyttää hyväksi suunniteltaessa jalostusyhdistelmiä: pyritään välttämään yksilöitä, joiden sukutaulussa on 
käyrän alkupään koiria. Toisaalta käyrä osoittaa koirat, joiden jälkeläisten määrä nousee koko populaatios- 
sa nopeasti, vaikka niillä on jälkeläisiä vasta 2-3 sukupolven verran. 

Kuva 3. Isoisäkäyrä graafisena esityksenä. Seuraavalla sivulla on taulukko, josta näkyvät urosten tiedot. Kuvion 
alalaidassa olevat numerot viittaavat uroksen numeroon seuraavan sivun taulukossa. 

Taulukko 5. Taulukossa ovat mukana urokset, joilla on eniten Suomessa rekisteröityjä lastenlapsia. Tiedot on saatu 
sekä noutajatietokannasta että KoiraNet-tietokannasta. Tämä taulukko kuuluu yhteen edellisen sivun graafisen 


esityksen kanssa, jonka alalaidassa näkyy kunkin uroksen numero. 

Kuva 4. Isoäitikäyrä graafisena esityksenä. Seuraavalla sivulla on taulukko, josta näkyvät narttujen tiedot. Kuvion 
alalaidassa olevat numerot viittaavat nartun numeroon seuraavan sivun taulukossa. 

Taulukko 6. Taulukossa ovat mukana nartut, joilla on eniten Suomessa rekisteröityjä lastenlapsia. Tiedot on saatu 
sekä noutajatietokannasta että KoiraNet-tietokannasta. Tämä taulukko kuuluu yhteen edellisen sivun graafisen 


esityksen kanssa, jonka alalaidassa näkyy kunkin nartun numero. 

4.2 Luonne ja käyttöominaisuudet 


Sileäkarvaisen noutajan suomennetussa rotumääritelmässä luonnetta kuvataan hyvin lyhyesti: "luotta- 
vainen ja ystävällinen”. Lisäksi ominaisuuspiirteitä kuvaillaan seuraavasti: "iloista ja ystävällistä luonnetta 
kuvastaa innokas hännän heilutus" sekä yleisvaikutelmassa: "iloinen, eloisa koira". Käyttöominaisuuksista 
mainitaan samoin hyvin lyhyesti: "Omaa luontaiset työskentelytaipumukset”. Englanninkielisessä rotu- 
määritelmässä on tarkemmin: "Generously endowed with natural gundog ability", millä tarkoitetaan met- 
sästyskäyttöä: noutaja on kehitetty ammutun riistan noutamiseen eikä se saa vahingoittaa noutamaansa 
riistaa. Sen pitäisi myös olla ehdottoman hiljainen odottaessaan ja työskennellessään. Se ei myöskään saisi 
olla liian kiinnostunut elävästä riistasta. Lisäksi noutajan pitäisi pystyä tekemään töitä samaan aikaan 
toisten koirien kanssa häiriintymättä niistä tai tapahtumista ja ihmisistä ympärillään. 


Suomessa rotumääritelmästä on tehty tulkintaohje (liite 9.1), jossa luonnetta selitetään enemmän: "Sileä- 
karvainen noutaja on iloinen ja avoin koira. Sillä on hyvä itseluottamus. Se on energinen ja tarkkaavainen, 
mutta ei hysteerisen aktiivinen... Aggressiivisuus tai varautuneisuus vieraita kohtaan on aina vakava virhe 
sileäkarvaisella noutajalla." Käyttöominaisuuksista kerrotaan: "1700-luvun lopulla Englannissa tuli suosi- 
tuksi ajometsästys. Tällöin tarvittiin noutamiseen erikoistuneita koiria, joilla oli pehmeä nouto-ote. Ajo- 
metsästys asetti koiralle hieman erilaiset vaatimukset, sillä koiran oli stressaantumatta kestettävä runsas 
ammunta sekä lintujen pudotukset. Koiran piti olla ehdottomasti hiljainen ja rauhallinen, jottei se säikyt- 
täisi riistaa eikä häiritsisi ampujia." 


Sodanjälkeisen flattimaailman suurin vaikuttaja Nancy Laughton on kirjassaan A review of the Flat-coated 
retriever kuvannut flatin luonnetta näin: "Sillä on salaperäistä, määrittelemätöntä viehätysvoimaa. Se on 
ekstrovertti ja optimisti ja hännänheiluttajista suurin, niin tyytyväinen se on elämäänsä. Sen luonne on 
moitteeton: se on mitä älykkäin ja ystävällisin seuralainen, joka runsain mitoin antaa itsestään ihmiskun- 
nalle. Se on aina valmiina hauskanpitoon, vielä vanhemmallakin iällä, tuo koiramaailman Peter Pan. Sen 
ihmismuisti on poikkeuksellinen, ja sen ystävällisyys ulottuu perhepiirin ulkopuolelle — piirre, joka voi toisi- 
naan osoittautua hämmentäväksi. Kuitenkin ollessaan omalla tontillaan se vartioi sitä kiihkeästi, ja sen on 
tiedetty joutuessaan todellisiin vastoinkäymisiin olevan pelottava taistelija." (suomennos Riitta Heinonen) 


4.2.1 Nykytilanne 


Sileäkarvaiset noutajat ovat luonteeltaan yleensä ystävällisiä ja avoimia kaikkia ihmisiä kohtaan. Ne ovat 
aktiivisia, energisiä ja liikkuvaisia, ja niillä on yleensä suuri työskentelyhalu sekä melko paljon miellyttämis- 
halua. Sileäkarvainen noutaja saattaa myös olla jopa rasittavan aktiivinen ja energinen, mikä voi purkau- 
tua toissijaisena toimintana; koira ei osaa rauhoittua, vaan touhuaa ja jopa vaatii huomiota jatkuvasti. 
Usein tällaiseen luonteenpiirteeseen liittyy myös huono keskittymiskyky ja stressinsietokyvyn aleneminen 
sekä häiritsevä ääntely. 


Suomessa metsästys on ollut ja on osittain vieläkin erilaista kuin rodun kotimaassa. Suomessa noutajaa on 
alusta lähtien käytetty myös ylösajavana koirana sorsastuksessa, kanalinnustuksessa ja fasaanijahdeissa, 
jolloin sen on täytynyt olla kiinnostunut myös elävästä riistasta. Tämä sotii jossain määrin rodun alku- 
peräistä käyttötarkoitusta vastaan. Suomessa ovat vasta viime vuosina yleistyneet yhteiset monen koiran 
ja ampujan järjestetyt jahdit ja kymmenet noudot per koira. Suurin osa suomalaisista metsästää noutajilla 
pienellä porukalla lähinnä vesilintuja. 


Myös noutajien metsästyskokeissa (NOME) on nähtävissä sama muutos kuin metsästystavoissa. Viime 
vuosina ovat yleistyneet kansainväliset kokeet (elävällä riistalla) sekä parityöskentely metsästyskokeissa 
(kylmällä riistalla), myös avoimessa luokassa. Näissä koetavoissa mitataan osittain erilaisia ominaisuuksia 
koirassa kuin perinteisissä NOME-kokeissa, joissa on vain lyhytaikainen yksilösuoritus. Näin Suomessakin 
lähestytään tai yritetään lähestyä alkuperäistä englantilaista noutajan käyttötapaa. 

Sileäkarvaisen noutajan vahvimpia ominaispiirteitä metsästys- ja metsästyskoekäytössä ovat suuri halu 
tehdä töitä, riistaintoisuus, hyvä vainunkäyttö, vauhti sekä erinomainen uimahalu ja hyvä kylmänkes- 
tävyys. Sileäkarvaisen noutajan maine riistankäsittelijänä on ollut huono. Riistankäsittelyn ongelmat 

ovat kuitenkin parantuneet aiemmasta, ja riistan vahingoittaminen on kokeissa vähentynyt. Toisaalta on 
alkanut jonkin verran esiintyä ns. riistalla roikkumista eli hitaita ylösottoja. Spontaanius riistan suhteen on 
osalla koiria vähentynyt, ja kokeissa on ollut muutama koira, jotka kieltäytyvät riistasta. Tämä on vakava 
virhe sileäkarvaisessa noutajassa. Jonkin verran esiintyy myös noutohalun puutetta. 


Koko kokeen ajan jatkuva häiritsevä ja hermostunut ääntely ja vinkuminen on selvästi vähentynyt viime 
vuosina, tosin odottamistilanteessa ääntelyä esiintyy. Myös koetilanteen alussa esiintyy osalla koiria pientä 
ääntelyä, joka häviää kokeen kuluessa. Tämän eräs metsästyskoetuomari tulkitsee kiihkosta ja työhalusta 
johtuvaksi. Keskittymiskyvyssä ja miellyttämisenhalussa on sileäkarvaisilla noutajilla jonkin verran puuttei- 
ta, mikä vaikuttaa koulutettavuuteen. 


Liian voimakasta työskentelyintoa voidaan kuvata myös sanalla koiran "kuumuus". Kuumia koiria on jonkin 
verran, joskin tuntuu, että ne ovat rodun Suomen alkuajoista vähentyneet. Kuumuus voi näkyä huonona 
riistan käsittelynä, kontaktin ja yhteistyön puutteena ja esimerkiksi paikallaan pysymisen vaikeutena. 


Selvästi sileäkarvaisten noutajien luonteisiin liittyvä, melko uusi ongelma on itseluottamuksen puute, joka 
ilmenee "mörköjen näkemisenä" taipumus- ja metsästyskokeiden jäljestystilanteessa. Silloin tällöin sileä- 
karvaiset noutajat näkevät mörköjä myös muissa tehtävissä, esimerkiksi hakutehtävässä. Tällöin viimeiset 
riistat jäävät tulematta, varsinkin jos maasto on sellainen, että koira ei voi pitää yhteyttä ohjaajaansa. 
Ongelmaa on analysoitu tarkemmin jäljempänä. 


Samat ominaisuudet, jotka ovat tehneet sileäkarvaisesta noutajasta alunperin hyvän metsästyskoiran, ovat 
tehneet siitä myös miellyttävän seuralaisen ja mahdollistavat nykyään sen kouluttamisen menestyksellä 
moniin muihin koelajeihin. Tästä syystä jokaisesta jalostukseen käytetystä koirasta ja niiden mahdollisim- 
man monesta jälkeläisistä olisi saatava tietoja sekä luonteesta että käyttöominaisuuksista. 


4.2.2 Luonteen ja käyttöominaisuuksien arvioimisen keinot 


luonteiden ja käyttöominaisuuksien mittaamiseen on seuraavat keinot: NOU eli noutajien taipumuskoe, 
NOME eli noutajien metsästyskoe ja Kennelliiton luonnetesti. Jonkin verran luonnemainintoja on myös 
näyttelyarvosteluissa. Omistajat ovat itse voineet kuvata koiriensa luonnetta jalostustoimikunnan järjestä- 
mässä terveyskyselyssä. 


Rotujärjestö on vuodesta 1982 alkaen järjestänyt vuosittain Flattimestaruuden, jonka tarkoituksena on 
mitata flatissä sekä käyttö- että ulkomuoto-ominaisuuksia ja kannustaa säilyttämään alkuperäiset rotu- 
ominaisuudet. Flattimestari on arvostettu titteli harrastajien keskuudessa, ja useimmiten flattimestareita 
on käytetty ahkerasti myös jalostuksessa. 


Sileäkarvaisella noutajalla vaaditaan Suomen muotovalion arvoon näyttelytulosten lisäksi hyväksytysti 
suoritettu taipumuskoe. 


Taipumuskokeet 


Taipumuskoesäännöissä todetaan: "Taipumuskokeen tarkoituksena on todeta, onko koiran luonne kysei- 
selle noutajarodulle tyypillinen ja onko koiralla edellytyksiä koulutettavaksi pienriistan talteenottoon ja 
noutajien metsästyskokeeseen. Koiria arvosteltaessa otetaan huomioon metsästysominaisuuksia koskevat 
jalostukselliset tavoitteet." 


Vuosina 1998-2002 noutajien taipumuskokeeseen osallistui 46,7 % rekisteröidyistä sileäkarvaisista nou- 
tajista. Sileäkarvaiset noutajat läpäisivät taipumuskokeen keskimäärin 1,9-vuotiaina. Noin 60 prosenttia 
läpäisi taipumuskokeen ensimmäisellä yrittämällä, keskimäärin yrityksiä oli 1,7 kertaa. 

Kuva 5. Pylväskuviossa on esitetty, kuinka moni vuosina 1998-2002 rekisteröidyistä sileäkarvaisista noutajista 
osallistui noutajien taipumuskokeeseen ja moniko niistä läpäisi kokeen. 


Sileäkarvaisten noutajien tulostaso taipumuskokeissa on noutajien keskitasoa korkeampi. Hyväksytyn 
NOU1-tuloksen sai 68 % taipumuskokeeseen osallistuneista sileäkarvaisista noutajista. 


Luonnetta arvioidaan myös taipumuskokeessa. Koira ei saa osoittaa aggfressiivisuutta ihmisiä tai toisia 
koiria kohtaan. Tuomari tarkkailee koiraa koko testin ajan. On erittäin harvinaista, että taipumuskokeessa 
hylätään luonteen vuoksi. 


Metsästyskokeet 


Yli kolmannes vuosina 1998-2002 rekisteröidyistä sileäkarvaisista noutajista on osallistunut metsästys- 
kokeeseen. Myös NOME:ssa tulostaso oli korkea, sillä startanneista koirista 76 % sai tuloksen. 


NOME-tulokset 

Kuva 6. Pylväskuviossa on esitetty syntymävuosittain 1998-2002 metsästyskokeisiin osallistuneiden sileäkarvais- 
ten noutajien määrä sekä palkittujen määrä. Ainoastaan yksi (paras) startti per koira on laskettu mukaan, jotta 
saadaan osallistuneiden todellinen määrä. Yhdellä koirallahan voi olla useampia startteja vuodessa. 


Metsästyskokeissa on hieman hankalaa verrata hylättyjen osioiden määriä, sillä samalla koiralla voi olla 
monta eri hylättyä osasuoritusta. Toisaalta koira voi saada tuloksen, vaikka jokin suoritus olisi hylättykin. 
Metsästyskokeissa näkyy myös koirien koulutustaso ja siitä aiheutuvat puutteellisuudet. Esimerkiksi ohjat- 

tavuus on hyvin yleinen hylättävä osasuoritus. Vähiten hylkäyksiä on uimahalussa. Myös reagointi lau- 
kaukseen on hyvin harvinainen hylätty ominaisuus. Tämä ongelma tulee esiin jo taipumuskokeessa, joten 
laukaukseen reagoiva koira ei etene lainkaan metsästyskokeisiin. Riistankäsittelyn puutteet tulevat myös 
usein esiin jo taipumuskokeessa, eivätkä riistaongelmaiset starttaa metsästyskokeissa montakaan kertaa. 
Siksi pienehkö riistankäsittelyn hylkäämisprosentti ei kerro koko totuutta. 


Ongelmana itseluottamuksen puute 


Noutajan itseluottamusta testataan turkiseläimen (kanin) laahausjäljellä sekä taipumuskokeessa että 
metsästyskokeen alokasluokassa. Taipumuskokeen jäljen pituus on noin 80 metriä ja alokasluokassa noin 
200 metriä. Koiran on itsenäisesti jäljestettävä laahausjälkeä kanille ja oma-aloitteisesti noudettava riista 
ohjaajalle. 


Itseluottamuksen puute tulee esiin "mörköjen" näkemisenä lähinnä taipumus- ja metsästyskokeiden jäl- 
jestystehtävissä. Itseluottamus voi loppua myös hakualueella ja esimerkiksi pitkissä vesimarkkeerauksissa. 
Taipumuskokeessa hylätyistä keskimäärin 15 % hylättiin juuri itseluottamuksen puutteen vuoksi. Huomion 
arvoinen seikka on se, että itseluottamuksen puute on viime vuosien aikana lisääntynyt. 


Hylkäysprosentti itseluottamuksessa 

E Hylkäys itseluottamuksessa 


Kuva 7. Pylväskuviossa on esitetty 1998-2002 syntyneistä taipumus- ja metsästyskokeissa hylätyistä sileäkarvai- 
sista noutajista se prosenttiosuus, joka on hylätty itseluottamuksen puutteen vuoksi. 


Käyttövaliot 


Suomessa on metsästyskäyttövalion arvon saavuttanut 26 sileäkarvaista noutajaa (vuoden 2004 loppuun 
mennessä), mikä on noin 0,6 % kaikista rekisteröidyistä sileäkarvaisista noutajista. 


Luonnetesti 

Kennelliiton luonnetesti on avoin kaikille koirille. Sileäkarvaisia noutajia on luonnetestissä käynyt vuosi- 
en 1976-2003 aikana noin 60 kappaletta. Testin uudistamisen jälkeen vuosina 1996-2003 luonnetestiin 
osallistui 41 sileäkarvaista noutajaa. Luonnetesteihin osallistuminen näyttäisi olevan kasvussa, sillä vuonna 
2004 on alustavan tiedon mukaan testattu 12 sileäkarvaista noutajaa. 


Koska luonnetesti perustuu pääperiaatteissaan Ruotsin armeijan työkoirien soveltuvuustesteihin, se antaa 
myös sellaista tietoa ominaisuuksista, joihin ei ole ollut tarvetta kiinnittää huomiota sileäkarvaisten nou- 
tajien jalostuksessa. Rotujärjestö ei ole määritellyt, millainen testitulos olisi ihanteellinen sileäkarvaisella 
noutajalla. Kokonaisuudessaan testi antaa koirien ominaisuuksista tietoa, jota voidaan käyttää hyväksi 
tarkasteltaessa luonteiden kehittymistä. 

Sileäkarvaisten noutajien luonnetestissä saamat tulokset ovat olleet hyvin homogeenisia, mitään suuria 
poikkeamia suuntaan tai toiseen ei ole havaittavissa. On kuitenkin huomattava, että testatut koirat edus- 
tavat hyvin pientä osaa kokonaispopulaatiosta. 


Käytännössä kaikki testatut koirat olivat laukausvarmoja, ainoastaan yksi sai arvosanan laukauskokematon. 
Luoksepäästävyydeltään 88 % koirista oli hyväntahtoisia, luoksepäästäviä ja avoimia, ja tämä suuntaus 
tulee säilyttää. Muutama mielistelevä koira oli joukossa. Yhtään kovaa tai erittäin kovaa koiraa ei flateistä 
tämän mittapuun mukaan löytynyt, mutta ei myöskään pehmeitä tai erittäin pehmeitä. Kovuudella tar- 
koitetaan tässä yhteydessä koiran kykyä unohtaa epämiellyttävät asiat. Hieman yli puolet oli kohtuullisen 
kovia ja loput hieman pehmeitä. Tämä onkin koulutettavuuden kannalta hyvä tulos. 


Temperamentiltaan flatit olivat odotetusti hyvin vilkkaita (erittäin vilkas 34 %, vilkas 47 %, kohtuullisen 
vilkas 12 %), jotkut häiritsevän vilkkaita (7 %). Vilkkaudella tarkoitetaan tässä testissä kykyä nopeasti rea- 
goida ja järjestäytyneesti kohdata ympäristöärsykkeitä samoin kuin kykyä nopeasti sopeutua muuttuneisiin 
tilanteisiin. Näitä ominaisuuksia vaaditaan metsästyskoiralta, mutta häiritsevä vilkkaus asettaa haasteita 
koiran koulutukselle. 


Hermorakenne mittaa koiran synnynnäistä vahva- tai heikkohermoisuutta, joka ilmenee kun koira joutuu 
voimakkaaseen, vaihtelevaan sisäiseen jännitystilaan. Vain yksi rauhallinen ja varma koira löytyi testatuis- 
ta. Kaksi kolmannesta testatuista flateistä arvioitiin hieman rauhattomiksi ja loput suhteellisen rauhallisik- 
si. Hermostuneita eli heikkohermoisia koiria ei testatuissa ollut yhtään. 


Toimintakyvyltään testatut sileäkarvaiset noutajat olivat hyvää keskitasoa (kohtuullinen 69 %, suuri 27 %). 
Vain yksi pienen toimintakyvyn omaava koira löytyi, mutta toisaalta myös vain yksi erittäin suuren toimin- 
takyvyn omaava. Hyvä toimintakyky eli rohkeus on tärkeä ominaisuus metsästyskoiralle. Sen avulla koira 
kykenee toimimaan oikealla tavalla ilman ulkoista pakkoa, todellisten vaaratilanteiden tai luuloteltujen 
vaaravaikutusten keskellä joutumatta pelon valtaan ja keskeyttämättä toimintaansa. 


Taisteluhalu on koiran synnynnäinen halu leikkimieliseen kamppailuun. Se mittaa koiran sinnikkyyttä, sisuk- 
kuutta, halua rasittaa itseään. Siihen ei liity aggressiota, vaikka nimestä niin voisi päätellä. Metsästystilan- 
teessa koiralta vaaditaan usein henkistä ja fyysistä kestävyyttä. Myös koulutuksessa koiran palkitsemista 
helpottaa, jos se on kiinnostunut leikkimisestä. Taisteluhalua flateiltä löytyy, sillä 85 %:lla oli suuri tai 
kohtuullinen taisteluhalu, kahdella yksilöllä jopa erittäin suuri. Flateistä 10 % osoitti pientä taisteluhalua. 


Puolustushalu mittaa koiran kykyä puolustaa omistajaansa (ja itseään) uhkaavissa tilanteissa. Puolella 
testatuista sileäkarvaisista noutajista oli pieni puolustushalu, 25 %:lla kohtuullinen, hillitty ja 25 %:lla 
haluton. Terävyyden kanssa flateillä ei ollut ongelmia: 85 %:lla terävyys oli pieni ja lopuilla kohtuullinen 
ilman jäljelle jäävää hyökkäyshalua. Tämä ominaisuus kertoo, miten herkästi koira reagoi aggressiivisesti 
tuntemattomaan uhkaajaan. 


Terveyskyselyn luonnekysymykset 


Vuonna 2003 rotujärjestö julkaisi Flattiviestissä ja kotisivuilla terveyskyselylomakkeen, jossa kysytään myös 
luonteista. Vuoden 2004 lokakuuhun mennessä vastauksia oli tullut 150 kappaletta. Suurin ongelma näyt- 
tää olevan suhtautuminen toisiin koiriin, sillä jopa lähes 40 prosenttia suhtautuu varautuneesti, epävar- 
masti tai aggressiivisesti toisiin koiriin tai ei tule toimeen niiden kanssa. Urosten osuus on hiukan suurempi 
kuin narttujen. Ihmisiä kohtaan samaa näkyi vain 6 prosentilla. Kaksi prosenttia (kolme koiraa) oli lope- 
tettu aggressiivisuuden vuoksi. Jalostuksessa tulisi kiinnittää huomiota varautuneisuuteen ja aggressiivi- 
suuteen muita koiria kohtaan. 


Näyttelyt 

Näyttelyarvosteluissa luonteesta mainitaan useimmiten erittäin lyhyesti, vain selvästi arat tai pidättyväiset 
koirat ovat saaneet maininnan. Luonnetta on kuvailtu vain noin 20 prosentissa arvosteluja. Yleisimmät 
kommentit luonteesta ovat "hyvä, iloinen ja miellyttävä". 

Muut kokeet ja testit 


Sileäkarvaisia noutajia osallistuu myös metsästyskoirien jäljestyskokeeseen (MEJÄ), tottelevaisuuskokeisiin 
(TOKO), agilityyn (AGI), vesipelastuskokeeseen (VEPE) ja palveluskoirakokeiden eri lajeihin suojelua lukuun 
ottamatta. Vuosina 1998-2002 MEJÄ:ään on osallistunut vuosittain keskimäärin 30 eri koiraa (startteja 
keskimäärin 157 vuodessa) ja TOKO:oon osallistunut samana ajanjaksona vuosittain keskimäärin 15 eri 
koiraa (startteja keskimäärin 130 vuodessa). Jälkivalioita on KoiraNet-tietokannan mukaan 79 kappaletta 
ja PK-käyttövalioita seitsemän kappaletta. Flattejä osallistuu myös käyttäytymis- eli BH-kokeeseen, jolla 
mitataan koiran yhteiskuntakelpoisuutta ja sosiaalisuutta. 


4.2.3 Luonne ja käyttöominaisuudet muissa maissa 


Ruotsin Flattikerho on tehnyt rotumääritelmän tueksi henkisten ominaisuuksien rotumääritelmän. Sii- 

nä todetaan muun muassa: "Noutaja on metsästyskoira, jonka pääasiallinen tehtävä on kantaa (noutaa) 
ammuttu riista metsästäjälle. Tyypillisen noutajan ystävällinen, mukautuva luonne tekee siitä miellyttävän 
työtoverin mutta myös arvostetun perheenjäsenen, joka ottaa aktiivisesti osaa perheen elämään. Tyypilli- 
nen noutaja on iloinen ja aktiivinen, ja sillä on hyvä itseluottamus sekä luottamusta herättävä ja ystävälli- 
nen luonne." Koko määritelmän käännös on liitteessä 9.2. 


MH-kuvaus 


Ruotsissa on luonteiden arvioimiseksi vuonna 1997 otettu käyttöön MH-kuvaus (MH = Mentalbeskrivning 
Hund, "koiran luonteen kuvaus"), jonka tarkoituksena on tutkia jalostuseläinten periyttämiä ominaisuuksia 
testattavissa kohdissa. Käyttökelpoisin tulos saadaan testattaessa kokonaisia pentueita. MH-kuvaus on 
suunniteltu apuvälineeksi, kun tavoitteena on muuttaa ja parantaa koiran henkisiä ominaisuuksia. Ruotsis- 
sa MH-kuvaus on edellytyksenä palveluskoirakokeisiin osallistumiselle sekä palveluskoirarotuisten koirien 
jälkeläisten rekisteröinnille. Toukokuuhun 2004 mennessä Ruotsissa oli testattu 609 sileäkarvaista nouta- 
jaa. Testituloksista kootusta seittidiagrammista käy ilmi, että sileäkarvaisilla noutajilla on suuri uteliaisuus, 
leikkihalu ja kontaktihalu. Pelko ja uhka (aggressiivisuus) ovat hyvin vähäisiä. 


Kontakti 


KINNI- 
MN 


Aktii- 3b2 — Saalistus 


VISUUS o. Tarttuminen 
Uteliaisuus äi 
Kiinnostus 


Kuva 8. Sileäkarvaisen noutajan MH-kuvauksessa saamien tulosten keskiarvo. 


Rodun kotimaasta Englannista ei ole saatavissa tietoja luonnetesteistä. Tanskan ja Norjan tilannetta emme 
myöskään tiedä. 

Metsästyskokeet 

Maissa, joissa noutajia on paljon, järjestetään metsästyskokeita, joiden säännöt, sisältö ja suoritustapa 
vaihtelevat suurestikin eri maissa. Niistä on vaikeata laatia keskenään vertailukelpoisia tilastoja. Tässä 
kuitenkin yksi Suomen ja Ruotsin tilannetta vertaileva taulukko. 


Ruotsin ja Suomen NOME-starttien määrä 
suhteessa rekisteröinteihin 


1998 1999 2000 2001 2002 


O Startit Suomessa MStartit Ruotsissa 


Kuva 9. Kaaviossa on prosenteissa ilmaistuna metsästyskoestarttien määrä 1998-2002 prosentteina vuosittaisista 
rekisteröinneistä 1998-2002 sekä Suomessa että Ruotsissa. Prosentit nousevat yli sadan, koska yhdellä koiralla voi 
vuodessa olla useita startteja. 


Suhteessa rekisteröinteihin on Suomessa NOME-starttien määrä selvästi suurempi verrattuna Ruotsiin, 
vaikka Ruotsissa rekisteröidään sileäkarvaisia noutajia lähes viisinkertaisesti Suomeen verrattuna. Suomes- 
sa flattien vuosikerta 1999 on ollut hyvin aktiivinen osallistumaan metsästyskokeisiin. 

Jaktlig avkommebeskrivning 


Ruotsin Flattikerho on vuonna 1992 kehittänyt jälkeläiskuvauksen pentueiden henkisten ja käyttöominai- 
suuksien arvioimiseen. Se on nimeltään jaktlig avkommebeskrivning, metsästysominaisuuksien jälkeläisku- 
vaus. Kuvaus täydentää metsästyskokeissa tapahtuvaa yksilötestausta ja antaa tietoa vanhempien jalos- 
tusarvosta jalostustyön avuksi. Testi suoritetaan 12-24 kk:n ikäisille pentueille. Kuvauksen avulla halutaan 
saada käsitys rodun metsästysominaisuuksien tasosta ja säilyttää sileäkarvaisen noutajan alkuperäiset 
ominaisuudet. Huomattakoon, että Ruotsissa ei ole käytössä taipumuskoetta. 


Vuosina 1992-2000 Ruotsissa testattiin 1 159 sileäkarvaista noutajaa, mikä on 16 % Ruotsissa vastaavana 
aikana rekisteröidyistä flateistä. (Vertailun vuoksi todettakoon, että Suomessa osallistui vastaavana aikana 
taipumuskokeeseen 662 sileäkarvaista noutajaa, mikä on 40 % Suomessa vastaavana aikana rekisteröidyis- 
tä flateistä.) 


Anne Buckschin ja Sofia Lindbergin tutkimuksessa Retrieveravel i Sverige, Jämförande analys av avelsar- 
betet inom golden, labrador och flatcoated retriever samt utvärdering av jaktlig avkommebeskrivning för 
flatcoated retriever todetaan, että metsästysominaisuuksien jälkeläiskuvauksella pystytään mittaamaan 
ominaisuuksia, joilla on keskikorkea tai korkea periytyvyysaste. Tutkimuksen mukaan suurin osa testat- 
tavista ominaisuuksista kuului tähän ryhmään. Nykyisen testin haittapuolena on, että ympäristötekijät 
vaikuttavat tarpeettoman paljon tuloksiin. Testiä ollaankin parhaillaan parantamassa, ja uudet ohjeet ja 
lomakkeet julkaistaan piakkoin. 


Ominaisuudet, joilla on korkea periytymisaste (yli 0.4): 


e — passiivinen odottaminen ryhmässä 0.64 
e haun tehokkuus 0.45 
e vauhti 0.44 
e laukauksensieto 0.42 
e noutaminen 0.41 


Ominaisuudet, joilla on keskikorkea periytymisa: 


e palauttaminen 0.32 
e nouto-ote 0.32 
e kiinnostus vesityöhön 0.32 
e —yksöismarkkeeraus + laukaus 0.29 
e hakuinto 0.28 
e —yhteistyöhalu 0.28 
e reaktio hakualueen täyttöön 0.26 

4.3 Terveys 


4.3.1 PEVISA-ohjelmaan sisällytetyt sairaudet 


Lonkkanivelen dysplasia eli HD 


Lonkkanivelen dysplasia eli HD (hip dysplasia) tarkoittaa kehityshäiriötä lonkkanivelessä. Dysplastises- 

sa nivelessä reisiluun yläpää ei sovi tiiviisti lonkkamaljaan, mikä aiheuttaa nivelessä kulumaa ja johtaa 
nivelrikon kehittymiseen. Vaikea-asteisessa lonkkaniveldysplasiassa koiran on vaikea nousta seisomaan, 

se vinkuu usein noustessaan tai makuulle mennessään ja sen takajalat ovat lepäämisen jälkeen jäykät. 
Lonkkaniveldysplasia on perinnöllinen vika, mutta se periytyy polygeenisesti eli usean geenin säätelemänä, 
ja lisäksi vian ilmenemiseen vaikuttavat myös ympäristötekijät. Lonkkaniveldysplasian vastustus on tärkeää 
sileäkarvaisella noutajalla. Metsästyskoira tarvitsee terveet nivelet jaksaakseen suorittaa rodulle tyypillisiä 
tehtäviä. Nivelten terveyttä tutkitaan virallisilla lonkkaniveltutkimuksilla. Tutkimukset suoritetaan yleensä 
1-2 vuoden iässä röntgentutkimuksella. Yleensä kasvattajat toivovat kaikkien kasvattiensa osallistuvan 
virallisiin tutkimuksiin saadakseen kattavaa ja oikeellista tietoa pentueen terveystilanteesta. 


Suomessa lonkkatilanne on pääsääntöisesti melko hyvä. Viimeisten kymmenen vuoden aikana vakavien 
dysplasioiden (asteet D-E) esiintyminen on pysynyt kohtuullisen stabiilina ja pentueiden kuvausprosentit 
(keskimäärin 65 %) ovat hyväksyttävällä tasolla. Sen sijaan lievät dysplasiat (aste C) ovat hieman lisään- 
tyneet, ja siksi lonkkaniveldysplasian kehittymistä on syytä seurata PEVISA:n edellyttämin lonkkakuvaus- 
lausunnoin. 


Sileäkarvaiset noutajat saivat käyttöönsä lonkkien BLUP-indeksit vuoden 2004 kesällä. Indeksejä on nyt 
mahdollisuus käyttää hyväksi lonkkaniveldysplasian vastustamisessa. 


Vuosi Synt. Tark. % A % B % C % D % E % 
1993 228 66 % 64 % 26 % 5 % 4 Oo 1 % 
1994 224 59 % 57 % 33 % 9 % 2 Oo 0 % 
1995 197 56 % 44 %o 42 Oo 11 % 4 0 0 % 
1996 193 57 % 46 % 44 %o 7 o 3 % 0 % 
1997 126 64 % 38 % 46 % 12 % 4 %o 0 % 
1998 169 68 % 49 % 33 % 15 % 3 % 1 % 
1999 133 68 % 46 % 32 % 17 % 6 % 0 % 
2000 182 62 % 46 % 35 % 14 % 4 Oo 0 % 
2001 187 76 % 54 % 25 % 16 % 5 % 0 % 
2002 232 70 %o 46 % 26 % 23 % 5 % 0 % 
Yhteensä 1871 65 % 50 % 33 % 13 % 4 Oo 0 % 


Taulukko 7. Lonkkakuvausten tulokset prosenttilukuina vuosina 1993-2002. Kuvausprosentti on laskettu kunakin 
vuonna syntyneistä. 


28 


120 


100 


80 


60 


40 


20 


1993 


1994 


1995 


1996 


Lonkkatilasto, kappalemäärät 


1997 


1998 


1999 


2000 


Kuva 10. Lonkkakuvausten tulokset kappalemäärinä, vuosina 1993-2002 syntyneet. 

Kuva 11. Lonkkakuvausten tulokset kaaviossa prosenttilukuina, vuosina 1993-2002 syntyneet. 

Kuva 12. Lonkkakuvattujen koirien määrä prosentteina, vuosina 1993-2002 syntyneet. 


RD (retinal dysplasia) eli verkkokalvon kasvuhäiriö 


RD:n vaikeissa muodoissa koko verkkokalvo irtoaa kokonaan ja johtaa koiran sokeutumiseen. Lievemmissä 
muodoissa verkkokalvo irtoaa paikallisesti useilta pienemmiltä alueilta. Näkökyvyn heikkeneminen riippuu 
muutosten runsaudesta. Sairaus periytyy resessiivisesti eli piilevästi. Koira voi olla kliinisesti terve, vaikka 
kantaakin sairautta geeneissään. Jotta koira sairastuisi, tulee sekä emän että isän perimässä olla sairaut- 
ta aiheuttava geeni. RD ei ole yleinen sileäkarvaisilla noutajilla, sillä sitä ei ole Suomessa rodulla todettu 
lähimmän kymmenen vuoden aikana. 


PRA (progressive retinal atrophy) eli etenevä verkkokalvon surkastuma 


PRA tuhoaa verkkokalvon valoa aistivia soluja ja aiheuttaa loppuvaiheessa koiran täydellisen sokeutumi- 
sen. Kliiniset oireet ilmaantuvat usein 2-4 vuoden iässä. Koira tulee hämäräsokeaksi, pelokkaaksi ja epä- 
varmaksi. Lisäksi se voi törmäillä oudoissa ympäristöissä. Sairaus on perinnöllinen ja periytyy resessiivisesti 
eli piilevästi. Sairaus ei ole yleinen sileäkarvaisilla noutajilla tällä hetkellä. Suomessa ei ole Kennelliiton 
tietokannan mukaan yhtään tautiin sairastunutta koiraa. Ruotsissa on vuosina 1985-1996 todettu yhteen- 
sä viisi PRA-tapausta sileäkarvaisilla noutajilla. Ruotsin tapauksista osa on geneettisesti melko läheistäkin 
sukua suomalaisille flateille, joten tilannetta on syytä seurata tarkasti säännöllisillä silmätarkastuksilla. 


HC (hereditary cataracta) eli perinnöllinen harmaakaihi 


Harmaakaihi aiheuttaa muutoksia linssin läpäisevyydessä ja aiheuttaa sen samentumista joko kokonaan 
tai osittain. Perinnöllinen harmaakaihi puhkeaa nuoruus- tai täysi-ikäisenä ja aiheuttaa koiran täydellisen 
sokeutumisen. 


Sileäkarvaisilla noutajilla Suomessa esiintyy melko yleisesti anteriorista y-suturakataraktaa, joka ei ole 
luonteeltaan koiraa sokeuttava. Se ei aiheuta haittaa koiran näkökyvylle eikä siksi ole esteenä koiran 
jalostuskäytölle. Tilanteen kehittymistä seurataan jatkuvasti. HC:n vakavammat muodot eli totaali HC sekä 
posteriorpolaarinen HC on sisällytetty rodun PEVISA-ohjelmaan. Näitä kaihimuotoja ei ole Suomessa to- 
dettu yhtään tapausta lähimmän kymmenen vuoden aikana. Ruotsissa tapauksia samaisena aikana on ollut 

parikymmentä. Y-suturakatarakta kirjataan silmälausuntoihin vain Suomessa (HC mykiön muiden osien 
kaihi) ja Ruotsissa (y-katarakt), muissa maissa ei tätä kaihimuotoa kirjata. 


Kaikki kataraktat eivät ole perinnöllisiä. Kaihin synty voi liittyä myös yleissairauteen, kuten sokeritautiin, 
tai aiheutua silmävamman seurauksena. Edes kaikki synnynnäiset kaihit eivät ole perinnöllisiä. 


Vuosi Rek. | Tutkitut | Tutkitut % | Terveet | Terveet %| HC PRA | RD1|RD2|RD3/| Muut 
1993 228 104 46 %% 99 95 % 5 0 0 0 10] 0 
1994 224 94 42 o 86 91 % 4 0 0] 10] 10) 5 
1995 197 68 35 % 62 91 % 4 0 0 10] 10) 3 
1996 193 73 38 % 68 93 % 2 0 10] 0 10) 4 
1997 126 61 48 %% 57 93 % 2 0 10] 0 10) 2 
1998 169 83 49 %% 77 93 % 4 0 10] 0) 10] 3 
1999 133 53 40 % 49 92 % 1 0 10) 10) 0 2 
2000 182 76 42 68 89 % 4 0 10) 10) 10] 4 
2001 187 100 53 % 92 92 % 1 0 10] 10) 10] 7 
2002 232 101 44 o 89 88 % 4 0 10) 0 10] 7 
Yht. 1871 813 43 747 92 %% 31 0 0] 0) 0 37 


Taulukko 8. Silmätarkastustulokset vuosina 1993-2002. Tarkastusprosentti on laskettu kunakin vuonna rekiste- 
röidyistä. 


PEVISA-ohjelma 


Sileäkarvaisen noutajan PEVISA 1.1 2001 alkaen: pentueen vanhemmilla tulee olla Suomen Kennelliiton 
hyväksymä lonkkakuvauslausunto ja silmätarkastuslausunto, joka ei astutushetkellä saa olla 12 kk van- 
hempi. Rekisteröinnin raja-arvona on lonkkaniveldysplasian aste D. Posterior polaarista HC:ta, totaali 
HC:ta, PRA:ta tai RD:n asteita 2-3 sairastavan koiran jälkeläisiä ei rekisteröidä. Mykiön muiden osien HC ei 
ole jalostuskäytön este. Ohjelma on voimassa 31.12.2005 saakka. 


Kun silmälääkärit vuonna 2001 tarkistivat omia lausuntojaan ja päättivät kirjata tarkemmin HC:ksi myki- 
Ön etuosan y-suturasaumassa sijaitsevia samentumia, jalostustoimikunta otti välittömästi kantaa ja haki 
PEVISA:aan muutosta mykiön muiden osien kaihin osalta. Perinnöllisiä, ei-sokeuttavia samentumia mykiön 
Y-suturasaumassa on Ruotsissa tutkittu laajemmin, ja Ruotsin Flattikerhon mallin mukaisesti päätettiin 
olla rajaamatta näitä koiria jalostuksesta. Olihan näitä "pilkkusilmäisiä" koiria käytetty jalostukseen aiem- 
minkin ilman ongelmaa. Vuonna 2002 käsiteltiin muutama Y-suturasauman kaihia koskeva poikkeuslupa. 
Anteriorinen Y-suturakatarakta ja RD 1 poistettiin PEVISA:sta 1.1.2003. 


Hallitus esittää vuosikokoukselle keväällä 2005 PEVISA:n pitämistä ennallaan muilta osin, mutta silmä- 
tarkastuslausunnon voimassaoloaikaa esitetään pidennettäväksi 24 kuukauteen. Esitys pohjautuu nyky- 
tietämykseen sileäkarvaisten noutajien tämänhetkisestä lonkka- ja silmäsairaustilanteesta. Tilannetta tulee 
silti seurata tarkasti, jotta ongelmia ei pääsisi syntymään. 

4.3.2 Muita Suomessa sileäkarvaisilla noutajilla todettuja sairauksia 


Kyynärniveldysplasia 
Kyynärniveldysplasia eli kyynärnivelen kehityshäiriö voidaan jakaa useaan eri muotoon. Näitä ovat 


e osteokondroosi eli nivelruston solujen kehityshäiriö, jossa nivelalueen luutuminen häiriintyy nopeimmas- 
sa kasvuvaiheessa. Häiriö johtaa nivelrikkoon. 


e sulkijalisäkkeen (processus coronoideus) ja/tai kyynärpään sakaran (processus anconaeus) irtopalamuoto 
eli OCD. 


Kyseiset vauriotyypit voivat esiintyä yhdessä tai erikseen. 


Koiran omistaja huomaa kyynärnivelsairauden koiran liikkeistä. Koiran liikkuminen on väkinäistä, ja varsin- 
kin rasituksen jälkeen liikkeelle lähteminen on hankalaa. Toisen kyynärpään keventäminen ja ontuminen 
aiheuttaa suurta rasitusta myös oireilemattoman jalan puolelle, jolloin yleensä myös sen nivelpinnat vauri- 
oituvat. Osa pennuista alkaa ontua jo 4-5 kuukauden iässä, jotkut kasvun myöhäisvaiheessa ja jotkut vasta 
siinä vaiheessa, kun niveleen kehittyy nivelrikkomuutoksia. Kyynärniveldysplasia periytyy polygeenisesti, ja 
sen syntyyn vaikuttavat myös ruokinta ja ympäristötekijät. Nopeakasvuisuus ja suurikokoisuus altistavat 
kyynärniveldysplasialle. 


Nivelten terveyttä tutkitaan virallisilla kyynärniveltutkimuksilla. Tutkimukset suoritetaan yleensä 1-2 vuo- 
den iässä röntgentutkimuksella. Kasvattajat yleensä toivovat kaikkien kasvattiensa osallistuvan virallisiin 
tutkimuksiin saadakseen kattavaa ja oikeellista tietoa pentueen terveystilanteesta. Kyynärniveldysplasia 
arvostellaan asteikolla yhdestä kolmeen. Ensimmäisen asteen dysplasia tarkoittaa lieviä muutoksia kyynär- 
nivelessä. Niihin luetaan pienet ja matalat, alle 2 mm:n nivelrikkomuutokset ensiksi sulkijalisäkkeen ylä- 
pinnassa. Toisen asteen dysplasiassa havaitaan jo kohtalaisia nivelrikkomuutoksia värttinäluun nivelosassa 
tai sulkijalisäkkeessä ja/tai lievää nivelen epämuotoisuutta. Kolmannen asteen dysplasiassa edellä mainitut 
muutokset ovat edellistä vakavampia tai nivel on voimakkaasti epämuotoinen. Koirat, joilla on vakava- 
asteisia kyynärnivelen dysplasioita, joudutaan leikkaamaan tai lopettamaan ennen kuvausikää. Tämä voi 
vääristää tilastoja. 


Sileäkarvaisilla noutajilla kyynärniveliä on kuvattu melko ahkerasti viimeisen kymmenen vuoden aikana, 
keskimääräinen kuvausprosentti on ollut 41 % ja se näyttäisi olevan nousussa. Mitään suurta ongelmaa ei 
kyynärpäissä sileäkarvaisilla noutajilla ole, mutta silti kyynärniveldysplasian vastustus on tärkeää sileäkar- 
vaisella noutajalla. Metsästyskoira tarvitsee terveet nivelet ja lihakset jaksaakseen suorittaa rodulle tyypil- 
lisiä tehtäviä. 


Vuosi Synt. Kuvattu 0 1 2 3 
1993 228 21% 96% 4%% 0% 0% 
1994 224 36 % 96 % 3 % 1 % 0 % 
1995 197 33 % 98 % 2 % 0 % 0 % 
1996 198 37 % 94 % 6 % 0 % 0 % 
1997 126 39 % 96 % 4 o 0 % 0 % 
1998 169 48 % 89 % 10 % 1 % 0 % 
1999 133 41 %% 98 % 2 % 0 % 0 % 
2000 182 42 o 96 % 4 o 0 % 0 % 
2001 187 61 % 91 % 6 % 3 % 0 % 
2002 232 51 % 99 % 1 % 0 % 0 % 
Yht. 1871 41 % 95 % 4 % 1 % 0 % 


Taulukko 9. Kyynärnivelen kuvaustulokset vuosina 1993-2002. 

Patellaluksaatio 


Patellaluksaatio eli polvilumpion sijoiltaanmeno on perinnöllinen tila, jossa koiran toinen tai molemmat 
polvilumpiot luksoituvat normaalin liikunnan aikana. Vika on synnynnäinen, ja sen oletetaan periytyvän 
useamman geenin kautta eli polygeenisesti. 


Patellaluksaatio voi ilmetä usein eri tavoin. Vaivasta kärsivä koira voi seisoa polvet yhdessä tai olla kin- 
nerahdas. Koira voi olla haluton varaamaan painoa kyseiselle jalalle. Raaja saattaa kiertyä ulospäin, kun 
paino lasketaan raajalle. Jotkut koirat voivat kieltäytyä kulkemasta portaita tai hyppäämästä. Normaalin 
liikunnan aikana tai manuaalisen polven taivuttelun yhteydessä saattaa polvilumpio tulla ulos telaurasta ja 
pysyä ulkona tai kiertyä uran reunalle ja sitten pompata takaisin paikalleen itsestään. Vakava-asteisimmis- 
sa patellaluksaatioissa koira saattaa olla kyyristyneenä, polvet koukussa ja sisäänpäin kääntyneenä. Suurin 
osa koiran painosta siirtyy tällöin eturaajoille. 


Patellaluksaatio luokitellaan Putnamin asteikon mukaan neljään vaikeusasteeseen. Ensimmäisen asteen 
luksaatio ei aina aiheuta koiralle mitään haittaa. Vaikeampiasteinen polvilumpion sijoiltaanmeno rajoittaa 
voimakkaasti koiran normaalia liikkumista ja toimimista. Leikkaushoito on tällöin usein välttämätön, mutta 
sekään ei välttämättä paranna koiraa täysin. 


Patellaluksaation esiintyvyyttä sileäkarvaisilla noutajilla tutkitaan virallisilla polvitutkimuksilla. Tutkimus 
suoritetaan usein virallisten lonkka- ja kyynärpäätutkimusten yhteydessä eikä vaadi koiran rauhoittamista. 
Tutkimuksella saadaan selville myös oireettomat luksaation asteet. 


Vuonna 2004 tehdyn eläinlääkäreille suunnatun terveyskyselyn mukaan sileäkarvaisilla noutajilla Suomes- 
sa on jonkin verran patellaluksaatiotapauksia. Kyselyssä oli mukana yhteensä 988 koiraa, ja näistä yhdek- 
sällä ilmoitettiin olevan patellaluksaatio. Seitsemän yhdeksästä ilmoitetusta tapauksesta oli leikkaushoitoa 
vaatineita. 


Ruotsissa jalostustoimikunnalle on vuosien 1993-2001 välisenä aikana ilmoitettu yhteensä 80 patella- 
luksaatiotapausta. Näistä suurin osa on ollut vakavia. 


Erilaiset syöpätyypit 

Sileäkarvaisella noutajalla on selvästi kohonnut taipumus erilaisiin kasvaintauteihin, niin hyvänlaatuisiin 

kuin pahanlaatuisiinkin. Kasvaimia/syöpiä voi rodulla esiintyä jo hyvinkin nuorella iällä. Yleisimpiä syöpä- 
tyyppejä ovat luusyövät (mm. osteosarkoomat), erilaiset sisäelinsyövät (mm. lymfoomat) sekä ihokasvai- 

met. Syöpä on suurin syy rodun alhaiseen keski-ikään, joka on noin kahdeksan vuotta. 


Eläinlääkäreille suunnatun terveyskyselyn mukaan 12 %:lla kyselyyn osallistuneista koirista oli ihokasvai- 
mia tai syöpäsairaus. Näistä tapauksista pahanlaatuisia oli 12,6 %. Lisäksi omistajille suunnatun terveys- 
kyselyn mukaan syöpäsairaudet olivat yleisin kuolinsyy sileäkarvaisilla noutajilla. 


Englannissa on käynnissä tutkimus sileäkarvaisten noutajien syöpien periytyvyydestä, ja tuloksia odotel- 
laan julkistettavaksi lähivuosina. 


Sydänsairaudet 


Sileäkarvaisilla noutajilla esiintyy jonkin verran erilaisia sydänsairauksia. Sydänsairaudet ovat joko synnyn- 
näisiä tai hankittuja. Alle vuoden ikäisillä koirilla tavattavista sydänsairauksista suurin osa on synnynnäi- 
siä. Valtaosa synnynnäisistä sydänvioista on periytyviä. Periytymismekanismi on monimutkainen, useiden 
perintötekijöiden yhteisvaikutuksen tuloksena todennäköisyys synnynnäisen sydänvian esiintulolle jälke- 
läisissä lisääntyy. Edellä mainitusta syystä sekä näiden tautien harvinaisuudesta johtuen synnynnäisten 
sydänvikojen vastustaminen jalostuksellisin keinoin on vaikeaa. 


Useimmiten synnynnäistä sydänvikaa epäillään rutiinitarkastuksen yhteydessä kuullun sivuäänen perus- 
teella. Koira on yleensä tässä vaiheessa oireeton. Mahdollisesti esiintyvät oireet vaihtelevat suuresti riippu- 
en siitä, mikä rakenteellinen muutos on kyseessä, sekä muutoksen vakavuusasteesta. Tavallisimpia oireita 
ovat yskä, hengitysvaikeudet, jotka johtuvat nesteen kerääntymisestä keuhkoihin, alentunut rasituksen 

sieto, vatsan turpoaminen, tajuttomuustilat, ruokahalun alentuminen sekä laihtuminen. Samankaltaisia 
oireita havaitaan usein myös hankittujen sydänvikojen yhteydessä. Lievät synnynnäiset muutokset sydä- 
messä eivät välttämättä aiheuta oireita koko koiran elinaikana. Vakavat muutokset taas aiheuttavat oireita 
yleensä jo alle vuoden ikäisille yksilöille. Hoito ja hoitoennuste vaihtelevat tapauskohtaisesti. Suurimmassa 
osassa oireita aiheuttavista synnynnäisistä sydänvioista hoitoennuste on varauksellinen, ja omistajan on 
syytä valmistautua lemmikin tavanomaista lyhyempään elinkaareen. 


Koiralla tavallisimmat synnynnäiset sydänviat ovat keuhkovaltimon läpän ahtauma eli pulmonaalistenoosi, 
aorttaläpän ahtauma, persistoiva oikea aortankaari ja patentti ductus arteriosus (PDA). Joskus tavataan 
myös eteiskammioläppien vajaakehitystä sekä eteisten tai kammioiden väliseinien reikiä. Vakava, mutta 
onneksi harvinainen kehityshäiriö on Fallotin tetralogia. 


Hankittuja sydänsairauksia esiintyy 10-20 %:lla koirista. Hankituista sydänsairauksista kaikki rodut huomi- 
oiden yleisin on vasemmanpuoleisen eteiskammioläpän rappeutuma. Yli kymmenvuotiaista koirista tämä 
tila tavataan joka kolmannella. Tauti on selvästi yleisempi pienikokoisilla roduilla, mikä johtuu osittain 
niiden keskimäärin pitemmästä eliniästä. Suurikokoisilla roduilla yleisin hankittu sydänsairaus on dilatoiva 
kardiomyopatia. Kyseessä on sydänlihaksen sairaus, josta seuraa sydänlihaksen supistumiskyvyn alentumi- 
nen. Muutosten edetessä sydämen seinämä ohenee ja sydän laajenee voimakkaasti pyrkiessään säilyttä- 
mään elimistöön pumpatun verimäärän ja verenpaineen ennallaan. Taudin syytä ei tarkasti tunneta, pieni 
osa tapauksista johtuu karnitiini-valkuaisaineen puutteesta ravinnossa. Tauti on yleisempi uroksilla, ja sitä 
tavataan jo nuorilla koirilla 6 kk:n iästä alkaen, joskin suurin osa tautitapauksista havaitaan 4-6 vuoden 
iässä. Tämän sairauden yhteydessä usein esiintyvät rytmihäiriöt voivat aiheuttaa äkillisen kuoleman milloin 
tahansa. 


Satunnaisesti sileäkarvaisilla noutajilla havaitaan bakteeritulehduksia sydänlihaksessa, läpissä tai sydän- 
pussissa, muutoksia aortan ja keuhkovaltimon läpissä, erilaisia rytmihäiriöitä joko muiden sydänsairauksien 
yhteydessä tai itsenäisinä tauteina, kasvaimia sekä muiden sairauksien komplikaationa kehittyviä sydän- 
tauteja. 


Suomessa eläinlääkäreille tehdyn terveyskyselyn mukaan erilaisia sydänsairauksia oli 1,9 %:lla kyselyyn 
osallistuneista sileäkarvaisista noutajista. 


Useimmat sydänviat ovat kroonisia tauteja, joiden lääkitys jatkuu lemmikin loppuelämän ajan. Hoito edel- 
lyttää kärsivällisyyttä ja huolellisuutta hyvän tuloksen aikaansaamiseksi. 


Erilaiset ihosairaudet ja allergiat 


Allergiat voidaan jakaa kahteen ryhmään: ruoka-aineyliherkkyydet ja atopiat. Sairastuneella yksilöllä on 
taipumus tuottaa liiallisesti vasta-aineita (immunoglobuliineja) tavallisissa olosuhteissa harmittomia pro- 
teiineja (allergeeneja) vastaan. Tyypillistä molemmissa tapauksissa on, että koiran oireet alkavat kutinana, 
usein ilman muita nähtäviä ihomuutoksia. Raapimisen ja ihon nuolemisen myötä ihoon kehittyy sekundaa- 
rinen tulehdus. Ruoka-aineyliherkkyys saattaa alkaa oireilla jo hyvin nuorena eli jo pentuiässä. Kutinaan ei 
liity vuodenaikaisvaihtelua. Ns. eliminaatiodieetti on paras tapa testata ruoka-aineyliherkkyydestä epäiltyä 
potilasta. Laboratoriotestit ovat epäluotettavia ja antavat runsaasti virhepositiivisia tuloksia. Atoopikot 
sairastavat joko ympärivuotisesti, mikäli allergeeni on sisätiloissa, tai esimerkiksi vain kesäaikaan, jolloin 
voidaan epäillä, että allergeeni on esimerkiksi ulkona esiintyvää siitepölyä. Testaus voidaan suorittaa iho- 
tai veritestein. 


Pääasiallisena oireita helpottavana lääkityksenä käytetään kutinaa helpottavia kortikosteroideja. Ruoka- 
aineallergikoille etsitään sopiva ruokavalio, joka yksinään eliminoi kortikosteroidien käyttötarpeen. 
Siedätyshoito (hyposensibilisaatio) on hyvä vaihtoehto kortisonien käytölle atopian hoidossa. Lisäksi 
yliherkkyysoireiden lievittämiseksi käytetään kutinaa hillitseviä shampoopesuja, ravintolisiä, rasvahappo- 
valmisteita sekä antihistamiineja. Koirien ihosairauksien diagnosoiminen on aikaa ja rahaa vievää ja vaatii 
usein monia tutkimuksia diagnoosiin pääsemiseksi. Krooniset ihosairaudet vaativat usein koko elämän 
kestävää lääkitystä tai erikoisruokavaliota. 

Yllämainittujen ihosairauksien lisäksi sileäkarvaisilla noutajilla esiintyy furunkuloosia eli tassunvälituleh- 
dusta, ulkokorvan tulehduksia ja märkäisiä ihotulehduksia. Alttius ihotulehduksille johtuu osittain rodun 
viehtymyksestä veteen. Märkä turkki ja kostea iho ovat otollinen paikka bakteerien kasvulle ja altistavat 
siten ihotulehduksille. Ihotulehduksia ei esiinny kaikilla, ja niiden esiintymiseen vaikuttaakin yksilön oman 
ihon vastustuskyky, joka on osittain perinnöllistä. 


Perinnöllisiä ihosairauksia ovat atopia- ja allergiataipumus sekä alttius saada erilaisia tulehduksia, kuten 
korvatulehduksia. 


Eläinlääkäreille suunnatun terveyskyselyn mukaan erilaiset allergiat ja ihosairaudet ovat sileäkarvaisten 
suurin eläinlääkärissä käynnin syy. Kyselyyn osallistuneista sileäkarvaisista noutajista 12,8 %:lla oli ollut 
toistuvia iho-ongelmia. Iho-ongelmista ehdottomasti yleisin oli toistuvat korvatulehdukset (40 % kaikista 
ihosairauksista) ja sen jälkeen atopia (18 % kaikista ihosairauksista), furunkuloosi 6 % ja demodikoosi 2,3 %. 


Epilepsia 

Epilepsialla tarkoitetaan kohtauksellista häiriötä aivojen sähköisessä toiminnassa. Kohtaukset voivat ilmetä 
erilaisina tajunnan ja liikunnan häiriöinä. Klassinen epilepsiakohtaus on sellainen, jossa potilas menettää 
tajuntansa, kaatuu maahan kyljelleen, kouristelee rytmisesti ja mahdollisesti virtsaa tai ulostaa alleen. 
Kohtaukset menevät ohi yleensä muutamassa minuutissa itsekseen. 


Sileäkarvaisella noutajalla esiintyy jonkin verran epilepsiaa ja epileptistyyppisiä kohtauksia. Epilepsia on 
perinnöllistä, mutta taudin periytyvyydestä ei kuitenkaan ole tarkkaa tietoa. Kaikki kouristus- ja tajutto- 
muuskohtaukset eivät johdu epilepsiasta. Siksi kohtauksen saanut koira tutkitaan ensin perusteellisesti 
eläinlääkärissä mahdollisten muiden syiden (esim. aivokasvaimet, maksa- ja sydänsairaudet) poissulkemi- 
seksi. Mikäli päädytään epilepsialääkitykseen, se kestää koko koiran loppuelämän. Epilepsia yleensä pahe- 
nee koiran ikääntyessä. 


Epilepsian yleistymisen vastustamiseksi suositellaan, ettei kohtauksia saaneita koiria käytetä jalostukseen, 
eikä uusita yhdistelmää, joka on tuottanut epilepsiaa. Myös sairaan koiran sisarukset jätetään käyttämättä 
jalostukseen, mikäli mahdollista. 


Suomessa epilepsiatapaukset ovat yksittäisiä ja harvoja. Eläinlääkäreille suunnatun terveyskyselyn mukaan 
988 koirasta kahdellatoista (1,2 %) oli joko epilepsia tai epileptistyyppisiä kohtauksia. 


Hypotyreoosi eli kilpirauhasen vajaatoiminta 


Sileäkarvaisella noutajalla on alttius sairastua kilpirauhasen vajaatoimintaan. Sairaustapauksia esiintyy 
harvakseltaan Suomessa. Ruotsissa tietoon tulee keskimäärin yksi uusi tapaus vuosittain. Sairauden periy- 
tyvyydestä ei ole tietoa. 


Kilpirauhasen vajaatoiminta aiheutuu tyroksiinin eli kilpirauhashormonin puutteellisesta tuotannosta ja 
erittymisestä. Suurimmassa osassa tapauksista häiriö on itse kilpirauhasessa, mutta myös häiriöt aivolisäk- 
keessä voivat vähentää kilpirauhashormonin eritystä. 


Kilpirauhasen vajaatoiminnan oireita ovat lihominen, uneliaisuus, laiskuus, kylmänarkuus, kuiva, ohut 
turkki ja runsas karvanlähtö, ihon pigmentoituminen, lisääntyneet iho- ja korvatulehdukset ja hidas kar- 
vankasvu. Harvemmin esiintyy neurologisia oireita ja kiimahäiriöitä. 


Diagnoosi tehdään verikokeella. Sairautta voidaan hoitaa, mutta ei parantaa, joten lääkehoito on koiralla 
elinikäinen. Lääkkeenä on suun kautta annettava kilpirauhashormoni. 

Distichiasis eli ylimääräiset silmäripset (Cilia aberranta) 


Distichiasikseksi kutsutaan tilaa, jossa hennot silmäripset kasvavat epänormaalisti joko silmäluomen 
sisäpinnalla tai aivan silmäluomen etureunassa. Näitä epänormaaleja ripsiä voi kasvaa sekä ylä- että 
alaluomessa. Hankaavat ripset voivat pidemmän päälle aiheuttaa sarveiskalvon tulehduksen (keratitis), 
lisääntynyttä silmävuotoa ja sarveiskalvon haavaumia. Distichiasis hoidetaan poistamalla kirurgisesti hait- 
taavat ripset. 


Vika on perinnöllinen, mutta periytymistapa ei ole tiedossa. 


Kivesvikaisuus 


Kivesvikaisuus tarkoittaa sitä, että uroksen toinen tai molemmat kivekset jäävät laskeutumatta normaalisti 
vatsaontelosta kivespussiin. Kives voi jäädä joko vatsaontelon sisään tai nivusalueelle ihon alle. Piilokivek- 
sellä on normaalia suurempi taipumus kehittyä kivessyöväksi, joten piilokiveksen poistaminen kirurgisesti 
on suotavaa. 


Kivesvian periytymistapaa tai sen kehittymiseen vaikuttavia tekijöitä ei ole voitu perinpohjaisesti selvittää. 
Kivesvikaisuus todetaan viimeistään 1-vuotiaana. Kivesvikaista koiraa ei palkita näyttelyissä eikä sitä voi 
käyttää jalostukseen. Muuhun harrastuskäyttöön kivesvikaisuudella ei ole merkitystä. 


Napatyrä 

Napatyrä on vika, jossa suolen osa, vatsapaita tai vatsaontelorasvaa työntyy vatsaontelon seinämän 
ulkopuolelle ihon alle navan kohdalta. Napatyrä on useimmiten todettavissa jo luovutusiässä. Napatyrä 
periytyy todennäköisesti polygeenisesti. Napatyrä ei yleensä aiheuta vakavaa haittaa. mikäli tyrä on suuri, 
suositellaan sen korjaamista kirurgisesti. 


Purentavirheet 


Sileäkarvaisilla noutajilla esiintyy jossakin määrin virheellisiä purentoja, kuten yläpurentaa, alapurentaa, 
hammaspuutoksia ja ylimääräisiä hampaita. Nämä virheet ovat perinnöllisiä, mutta niiden tarkkaa periyty- 
mismekanismia ei tunneta. 


Purentavirheet aiheuttavat harvoin vakavia terveydellisiä ongelmia, mutta ovat vakavissa tapauksissa pal- 
kintoa alentava virhe näyttelyissä. Purentavirheellisiä koiria ei suositella käytettäväksi jalostukseen. 


4.3.3 Sileäkarvaisilla noutajilla esiintyviä sairauksia muissa maissa 


Glaukooma (viherkaihi eli silmänpainetauti) 


Kirjallisuuden mukaan sileäkarvaisella noutajalla esiintyy perinnöllisenä primaaria (ensisijaista) glau- 
koomaa, johon liittyy rakenteellisia muutoksia silmän virtauskulmassa. Virtauskulman edessä olevat ns. 
pektinaattiligamentit ovat muuttuneet (= pektinaattiligamenttidysplasia), ja virtauskulma on kaventunut. 
Kaikki koirat, joilla on muutoksia virtauskulmassa, eivät kuitenkaan sairastu glaukoomaan. 


Akuutin glaukooman oireita ovat kipu, silmän punoitus, ruokahaluttomuus, sarveiskalvon samentuminen 
ja laajentunut pupilli. Pitkäaikaisessa glaukoomassa oireet pahentuvat. Sarveiskalvo on kroonisen tuleh- 
duksen seurauksena ödemaattinen, verisuonitettu ja osittain pigmentoitunut. Värikalvo (iiris) surkastuu, 
linssi (mykiö) voi irrota paikoiltaan (luksoitua) ja silmämuna laajentuu. Kroonisessa glaukoomassa silmä 
sokeutuu ja ennuste on huono. Sokeutunut ja jatkuvasti kipeä silmä joudutaan melko usein lopulta poista- 
maan leikkauksella. 


Sileäkarvaisen noutajan glaukooman periytyvyyttä ei vielä tunneta. Sen sijaan pektinaattiligament- 
tidysplasian epäillään periytyvän sileäkarvaisella noutajalla polygeenisesti eli monen geenin kautta. On 
kuitenkin mahdollista, että itse sairaus, glaukooma, periytyy toisin. 

Tällä hetkellä tärkeintä on kerätä mahdollisimman paljon tietoa sileäkarvaisten noutajien silmien virtaus- 
kulmista ja niissä esiintyvistä muutoksista gonioskopiatutkimuksilla. Suositeltavaa on jättää pois jalostuk- 
sesta glaukoomaan sairastuneet yksilöt, mutta muuten sairauden perinnöllisyyden tutkiminen ja mahdol- 
liset siitoskäytön rajoitukset virtauskulmassa nähtävien muutosten perusteella vaativat mahdollisimman 
runsasta tutkimusmateriaalia. 


PNP eli progressiivinen nefropatia 


PNP on sileäkarvaisilla noutajilla esiintyvä synnynnäinen ja perinnöllinen munuaissairaus, joka aiheutuu 
munuaisten synnynnäisestä alikehittyneisyydestä. Tämä johtaa munuaisten vajaatoimintaan ja koiran kuo- 
lemaan yleensä alle kahden vuoden iässä. Yleensä oireet alkavat kehittyä 4-12 kuukauden iässä. Oireina on 
runsasta juomista, runsasta virtsaamista, kääpiökasvuisuutta, luuston kasvuhäiriöitä, huonoa ruokahalua ja 
laihtumista sekä apaattisuutta. 


Periytymismekanismia ei täysin tunneta. Osa tapauksista jää varmasti diagnosoimatta ilman patologin 
lausuntoa. 


Ruotsissa on vuosina 1993-2001 jalostustoimikunnan suorittamin kasvattajakyselyin kerätty tietoa 
PNP:n esiintyvyydestä. Kyselyiden avulla tietoon tuli 19 diagnosoitua PNP-tapausta. Suomessa ei jalostus- 
toimikunnan tietoon ole tullut yhtään diagnosoitua tapausta. 


Syöpätutkimus Englannissa 


Englantilainen tutkijaryhmä on tehnyt työtä selvittääkseen pehmytkudossarkooman korkeaa esiintyvyyttä 
sileäkarvaisilla noutajilla. Tämä syöpätyyppi muistuttaa läheisesti erästä ihmisillä esiintyvää kasvainten 
alatyyppiä, joka tunnetaan nimellä malignant fibrous hisbocytoma (MFH). 


Tutkijaryhmä on pyrkinyt määrittämään tämän syövän mahdollista geneettistä alkuperää. He aloittivat 
tutkimalla sarkoomasyöpäsolujen kromosomeja. Ihmisten sarkoomasoluissa havaitaan usein kromosomien 
uudelleenjärjestäytymistä verrattuna normaalin kudoksen soluihin. Kromosomit rikkoutuvat ja syöpäsolut 
joko korjaavat ne väärin tai osia kromosomeista (tai jopa koko kromosomi) häviää tai tuplaantuu. Joillekin 
syöpätyypeille nämä kromosomien uudelleenjärjestäytymiset ovat tyypillisiä, ja niitä käytetäänkin luokit- 
telemaan kasvaintyyppejä, jotta pystytään paremmin määrittelemään ennusteen tarkkuus ja suunnittele- 
maan sopiva terapiamuoto. 


Tutkijaryhmälle saadut tulokset ovat olleet melkoinen pettymys. Vaikka he löysivät kromosomien uu- 
delleenjärjestäytymistä monissa muissa sarkoomatyyppisissä kasvaimissa noutajilla, suurimmassa osassa 
sileäkarvaisten noutajien MFH-tyyppisistä kasvaimista ei ole suuria krkomosomimuutoksia havaittavissa 
lainkaan. Eräs geeni, TP53, on usein vahingoittunut sellaisissa kasvainsoluissa, joissa on havaittavissa 
kromosomien epävakaisuutta. Vaurio kyseisessä geenissä yhdistetään syöpäalttiuteen ihmisillä. Tämä geeni 
ei ollut vaurioitunut sileäkarvaisilla noutajilla. Joskus on havaittavissa muutos TP53-geenin sekvenssissä 
(emäsjärjestyksessä), mutta niissä ei ole havaittu yhdenmukaisuutta, joten tutkijaryhmä on varma, että 
heidän näkemänsä muutokset eivät ole primäärinen syy syövän syntyyn, vaan pikemminkin seurausta 
myöhäisistä muutoksista joissain aggressiivisissa kasvaimissa. 


Englannissa suoritetussa kasvain- ja rotujen terveydentilan selvitykseen perustuvassa sukutauluanalyysissä 
selvisi, että joissain sileäkarvaisten noutajien linjoissa esiintyy enemmän kasvaimia kuin toisissa. Kasvaimet 
ovat perinnöllisiä. Tämän perusteella on ollut mahdollisuus käyttää geenikartoitusta löytämään perittyjä 
geenejä, jotka altistavat joitakin koiria näille kasvaimille. 


Tutkijaryhmä kerää tutkimukseensa jatkuvasti DNA-näytteitä vanhoista koirista, joilla ei ole ollut syöpää, 
sekä myös niistä koirista, joilla on syöpä. Osa heidän tarvitsemistaan näytteistä on posken limakalvolta 
tupolla otettavia näytteitä, mutta verinäytteet ovat hyödyllisempiä, sillä niistä saa enemmän DNA:ta. 


DNA:ta käytetään osoittamaan se alue genomissa (perimässä), jossa altistava geeni sijaitsee. Tutkijat käyt- 
tävät hyväkseen genomin erilaisia "markkerisekvenssejä”, jotka eroavat eri yksilöiden välillä. Sekä markkerit 
että kymmenet tuhannet geenit, jotka koodaavat proteiineja, ovat jakautuneet kromosomeihin epäsään- 

nöllisin välimatkoin. Koiralla on tunnistettu useita tuhansia tällaisia sekvenssejä. Tutkimuksessa etsitään 
muunnoksia, joita löytyy vain koirilta, jotka ovat sairastumassa syöpään, ja niiltä, jotka eivät sairastu. Kun 
tietystä markkerista löytyy tällainen muunnos, tiedetään markkerin olevan lähellä geeniä, joka määrit- 
tää tämän muutoksen. Tutkimuksessa etsitään geenejä, jotka ovat kyseisen markkerin lähellä. Genomi on 
suuri alue, ja siksi tutkimustyö vie useilta henkilöiltä vuosia. Karkeasti ottaen mitä enemmän koiria tutki- 
jaryhmällä aluksi on käytettävissä, sitä pidemmälle kehittynyt ja tarkempi tutkimus voi olla. Hyvän näy- 
tekokoelman avulla tutkijaryhmällä on erinomaiset mahdollisuudet tunnistaa syöpää aiheuttavat geenit 
ja auttaa ymmärtämään tautia. He toivovat voivansa kehittää geneettisen testin, jonka avulla voidaan 
vähentää syövän yleisyyttä rodussa. 


Lonkkakuvaustilastoja muista maista 

Oheiseen pylväskuvioon on koottu lonkkanivelen dysplasian esiintyvyyttä Suomessa, Ruotsissa, Norjassa ja 
USA:ssa. Mukaan on laskettu C-E-lonkkakuvaustuloksen saaneet koirat. USA:n arvostelujärjestelmä poik- 
keaa Pohjoismaiden järjestelmästä, joten tulokset eivät ole keskenään suoraan verrannollisia. 


m Suomi M Norja EI Ruotsi OI USA (7 v jaksot) 


30 3 


25 - 


20 - 


1987 1988 1989 1990 1992 


m Suomi 16 6 10 8 19 14 10 16 18.5 22 18.5 21 28 
m Norja 3 3 2 3 4 4.5 9 5.5 Ti 9.5 5.5 0.8 
O Ruotsi 4 3 3 5 4 3 4 3 4 5 5 3 5 10 6 3 


OUSA (7 v jaksot) | 3.8 3.8 3.8 5.7 5.7 5.7 5.7 5.7 5.7 5.7 5.7 2.9 2.9 2.9 2.9 2.9 


Kuva 13. C-E-lonkkaisten sileäkarvaisten noutajien määrä prosentteina Suomessa, Ruotsissa, Norjassa ja USA:ssa. 

4.4 Ulkomuoto 


Sileäkarvaisten noutajien jalostuksessa on pyritty säilyttämään nk. dual purpose -koira. Saman yksilön 
pitäisi olla ulkomuodoltaan rotumääritelmän mukainen ja sen tulisi toimia myös alkuperäisessä käyttö- 
tarkoituksessaan eli noutaa haavoittunut ja kuollut riista talteen. Tämän vuoksi rotujärjestö järjestää 
vuosittain Flattimestaruuden, jossa on sekä näyttely- että koeosuus. Molemmista lasketaan pisteet yhteen 
koeosuutta painottaen, ja niiden perusteella valitaan Flattimestari. 


Näyttelyissäkäyntien määrät ovat pysyneet melko tasaisina (taulukot 18 ja 19). Palkintosijat ovat myös 
jakautuneet viimeisten viiden vuoden aikana hyvin samankaltaisesti. Parin viime vuoden aikana tosin on 
erinomainen-palkintosijan (ennen SA) saaneiden määrä lievästi kasvanut (taulukko 20). Mahdollisesti tä- 
hän nousuun on kuitenkin vaikuttanut näyttelysääntöuudistus. Huippu on tällä hetkellä kapea, mutta kes- 
kitasoisia koiria on paljon (taulukko 21). Huonosti rakentuneita yksilöitä näkyy sen sijaan yhä harvemmin. 


Erityisesti rodunomaiseen tyyppiin tulee kiinnittää huomiota, jotta oikea rotutyyppi ei katoa. Rotumää- 
ritelmässä sanotaan, että sileäkarvainen noutaja on keskikokoinen, iloinen, eloisa koira. Sileäkarvaisen 
noutajan tulee säilyä jalona, voimakkaana ja työskentelykykyisenä koirana. Liiallinen raskaus ja suuri koko 
ovat tämän hetken ongelmia. Liian pieniä sileäkarvaisia noutajia ei sen sijaan juurikaan ole. Jonkin verran 
esiintyy kuitenkin liian hentoluustoisia koiria ja myös matalaraajaisia koiria. Rotumääritelmässä lause voi- 
makas olematta kömpelö, jalo olematta hontelo kuvaa erinomaisesti sitä vahvuusastetta, mihin pyritään. 


Oikea pään muoto ja ilme ovat rodun tunnusmerkkejä, ja sen vuoksi niihin tulee kiinnittää erityistä huo- 
miota. Sileäkarvaisen noutajan päästä on rotumääritelmässä sanottu seuraavaa: Pää: pitkä ja kuiva. Kallo 
litteä ja leveähkö. Otsapenger vähäinen. Kallon ja kuonon ylälinjat yhdensuuntaiset. Leuat pitkät ja 
voimakkaat, jäniksen tai riistalinnun kantamiseen sopivat. Tällä hetkellä erityisesti hyviä urosten päitä 
näkee erittäin harvoin. On paljon leveitä ja pyöreitä kallo-osia sekä lyhyitä kuono-osia. Kallon ja kuonon 
ylälinjat eivät ole yhdensuuntaisia. On liian voimakkaita otsapenkereitä sekä "nahkaisia" päitä. Usein näillä 
pyöreäkalloisilla koirilla on myös pyöreät ja vaaleat silmät. Toisaalta viime vuosina on esiintynyt myös nk. 
extreme-päitä eli erittäin kapeita ja pitkiä päitä, joiden linjoitukset eivät ole oikeat ja joiden otsapenkereet 
ovat täysin olemattomat (vrt. borzoin pää). Myös silmät ovat usein vinot. Sileäkarvaisen noutajan ilmeen 
tulisi olla ystävällinen ja älykäs. Pyöreät, vaaleat tai vinot silmät pilaavat ilmeen. Sileäkarvaisella nouta- 
jalla tulisi olla rotumääritelmän 

lä mukaan pienet, ylöskiinnittyneet, 

- , tiukasti päänmyötäiset korvat. 

: Tällä hetkellä kuitenkin korvat ovat 
lähes poikkeuksetta isoja, mutta 
kylläkin oikein kiinnittyneitä. Nämä 
yleisimmät pään virheet eivät ole 
ongelmana vain täällä Suomessa, 
vaan tilanne on sama myös muissa 
Pohjoismaissa ja rodun alkuperä- 
maassa Isossa-Britanniassa. 


Purennoissa on hieman huo- 
mautettavaa. Jonkin verran esiintyy 
tasapurentoja ja lieviä alapurentoja. 
Hammaspuutoksia on vähän. Sen 
sijaan ylimääräisiä hampaita saattaa 
olla. Nämä hammaspuutokset ja 
ylimääräiset hampaat eivät kuiten- 
kaan ole vakavia virheitä rodussa. 


Sileäkarvaisen noutajan kaula on 
keskipitkä ja kuiva. Yleensä kaulat 

ovatkin oikeanpituisia, mutta löysänahkaisuus on lisääntynyt. Yleensä suuret korvat, löysä kaulanahka ja 
avoimet silmäluomet kulkevat käsikädessä tässä rodussa. 


Sileäkarvaisella noutajalla tulisi olla hyväluustoiset raajat. Takaraajojen tulisi olla kohtuullisesti kulmautu- 
neet, ja kintereen tulisi olla matala. Myös etuosan tulisi olla hyvin kulmautunut. Tasapainoisesti ja hyvin 
kulmautunut koira pystyy liikkumaan rotumääritelmän vaatimalla tavalla. Yksi yleisimmistä virheistä 
rodussa on suora olkavarsi. Myös etuasentoisia lapoja on jonkin verran. Takaosan virheistä yleisimpiä ovat 
niukat takakulmaukset, raajojen ulkokierteisyys sekä korkea kinner. Myös lihaskunto on toisinaan puutteel- 
linen. 


Yleisesti ottaen sileäkarvaisilla noutajilla on hyvät, syvät rintakehät. Sen sijaan eturinta saattaa olla hyvin 
kapea. Lanteen tulisi olla /yhyt ja leveä, ja näin usein onkin. Pitkiä, heikkoja lanneosia näkee nykyään 
erittäin harvoin. Lantion asentovirheet ovat sen sijaan yleistyneet. Sileäkarvaisilla noutajilla on pitkiä ja 
luisuja sekä lyhyitä ja jyrkkiä lantioita. Nykyään sileäkarvaisia noutajia esitetään myös aivan liian lihavina 
ja löysinä näyttelykehissä. 


Käpälät ovat usein hajavarpaisia ja matalia. Erinomaisia käpäliä näkee äärimmäisen harvoin. Sileäkarvaisen 
noutajan häntä on melko usein kiinnittynyt liian alhaalle. Lantiot ovat luisuja, ja tällöin häntäkin on alas- 
kiinnittynyt. Pystyssä kannettuja tai jopa selän ylle kaartuvia häntiä ei enää näe näyttelykehissä kovinkaan 
usein. 


Sileäkarvaisen noutajan pitäisi liikkua vapaasti ja sujuvasti, edestä ja takaa katsoen suorasti. Rakenteel- 
lisista virheistä johtuen erinomaisesti liikkuvaa sileäkarvaista noutajaa ei juurikaan näe. Tämä on tilanne 
myös muissa rotua harrastavissa maissa. Yleisimpiä virheitä ovat mm. ahtaat tai pihtikintereiset takaliik- 
keet, lyhyet ja jäykät liikkeet sekä kaikki mahdolliset etuosan virheelliset liikuntamuodot. 


Yleensä sileäkarvaisten noutajien karvapeitteet ovat hyvät. Joskus toki hapsutus on hieman puutteellista, 
ja myös laineikkaita turkkeja esiintyy jonkin verran. Liian runsaita turkkeja ei yleensä ole. 


Sileäkarvaisen noutajan rotumääritelmän hyväksymät värit ovat musta ja maksanruskea. Myös keltaisia 
rodun edustajia syntyy satunnaisesti. 

Rotumääritelmässä sanotaan, että iloista ja ystävällistä luonnetta kuvastaa innokas hännänheilutus. 
Näin yleensä onkin aina näyttelytilanteessa. Äärimmäisen harvoin sileäkarvainen noutaja on aggressiivinen 
toisia koiria tai ihmisiä kohtaan. Yleensä myös itseluottamus on hyvä ja koira esiintyy kehässä ryhdikkäästi 
ja iloisesti. 


4.4.1 Koirien säkäkorkeuden mittaaminen 


Yhteispohjoismaisessa sileäkarvaisten noutajien jalostusneuvojien tapaamisessa vuonna 2002 todettiin, 
että sileäkarvaisten noutajien koko näyttäisi olevan kasvamaan päin. Siksi päätettiin, että jalostustoimi- 
kunnat lähettävät kirjeen ulkomuototuomareille ja pyytävät heitä mittaamaan flatit näyttelyissä. Vuonna 
2003 mitattiin Suomessa tämän perusteella 108 urosta ja 100 narttua. Näistä koirista monella on useampi 
kuin yksi mittaustulos. Lisäksi vuoden 2004 erikoisnäyttelyssä mitattiin osallistuneita koiria erikoisjärjeste- 
lyin varsinaisen arvostelun ulkopuolella. Siellä mittaustulos saatiin 55 uroksesta ja 57 nartusta. 


Näiden mittausten perusteella urosten keskikoko Suomessa on 62,3 cm ja narttujen keskikoko 58,5 cm. 
Vaihteluväli oli uroksilla kymmenen senttiä: pienin mitatuista uroksista oli säkäkorkeudeltaan 58 cm ja 
suurin 68 cm. Nartuilla vaihteluväli oli suurempi, 12 cm. Pienin mitatuista nartuista oli korkeudeltaan 
50 cm ja suurin 62 cm. 


Rotumääritelmän mukainen ihannekorkeus on uroksilla 58-61 cm ja nartuilla 56-59 cm. 

Kuva 14. Näyttelyihin osallistuneet suhteessa rekisteröinteihin syntymävuoden mukaan (kappalemäärä). 

Kuva 15. Näyttelyihin osallistuneet suhteessa rekisteröinteihin syntymävuoden mukaan (prosentuaalinen määrä). 

Kuva 16. Palkintosijojen prosentuaalinen osuus näyttelyihin osallistuneilla sileäkarvaisilla noutajilla syntymävuo- 
den mukaan. 

Kuva 17. Vähintään EH:n saaneiden osuus näyttelyihin osallistuneista sileäkarvaisista noutajista syntymävuoden 
mukaan. 

5. Yhteenveto aiemman tavoiteohjelman 
toteutumisesta 


Vuoden 2005 loppuun asti voimassa olleessa jalostuksen tavoiteohjelmassa esitettiin yleiset jalos- 
tustavoitteet suhteellisen väljästi ilman mainintaa välineistä, joilla näitä asioita voisi mitata. Siinä sa- 
nottiin, että pyrkimyksenä on käyttää jalostukseen vain täysin terveitä, terveistä linjoista polveutuvia 
ja terveitä jälkeläisiä jättäviä yksilöitä ja että tavoitteena on rodussa esiintyvien sairauksien ja vikojen 
esiintymistiheyden vähentäminen. Apuvälineinä käytettiin PEVISA:aa, kasvattajien antamia ilmoituksia 
koiriensa tai kasvattiensa sairauksista sekä jalostustoimikunnan omaa työohjetta. 


5.1 Jalostustoimikunnan työohje 


Kasvattajan tuli tehdä jalostustoimikunnalle suunnittelemistaan yhdistelmistä jalostustiedustelu, joka 
hyväksyttiin tai hylättiin voimassa olevan työohjeen mukaisesti. Vain hyväksytyt yhdistelmät pääsivät ro- 
tuyhdistyksen pentuvälitykseen. Jalostustoimikunnan työohjeessa keskityttiin vain PEVISA:ssa mainittuihin 
sairauksiin eli lonkkadysplasiaan ja HC-, PRA- ja RD-silmäsairauksiin. Muut sairaudet eivät olleet hylkäys- 
kriteerinä, mutta tiedot niistä välitettiin eteenpäin kasvattajille. 


luonteen ja käyttöominaisuuksien kriteerinä pidettiin noutajien taipumuskoetta, joka täytyi olla hyväksy- 
tysti suoritettuna jommallakummalla vanhemmalla. Ulkomuodon kriteerinä oli näyttelyistä saatu SA (ERI) 
jommallakummalla vanhemmista ja vähintään ykkönen (EH) toisella osapuolella. Omissa urosehdotuksis- 
saan jalostustoimikunta pyrki tarjoamaan uroksia, joilla olisi vähintään SA (ERI) näyttelyistä, mielellään 
noutajien metsästyskoetuloksia (mutta vähintään hyväksytty taipumuskoe) ja mahdollisuuksien mukaan 
myös kuvatut ja terveet sisarukset. 


Sukusiitoskertoimia alettiin laskea yhdistelmille vuonna 1999, ja vuonna 2002 sukusiitoskerroin otettiin 
työohjeeseen hyväksymisen kriteeriksi (rajana 6,25 %). 


Vuonna 2002 otettiin luonteisiin ja käyttöominaisuuksiin kantaa muuttamalla työohjetta niin, että 
1.1.2002 ja sen jälkeen syntyneillä jalostuskoirilla tulee olla taipumuskoe suoritettuna ja toimikunnan 
omien urosehdotusten sukusiitoskerroin on korkeintaan 3,125 %. Ulkomuodon kriteeriksi tuli kummallekin 
vanhemmalle vähintään ykkönen (EH) näyttelystä. 


Lonkkadysplasian esiintyvyys pyrittiin pitämään matalana (C-E alle 15 %) hyväksymällä vain A- tai B- 
lonkkaiset jalostukseen. Jalostuskoirien jälkeläisiä seurattiin siten, että kun 65 % jälkeläisistä oli kuvattu ja 
niistä vähintään 80 % oli terveitä, annettiin hyväksyntä uudelle pentueelle. Nämä prosenttirajat poistettiin 
vuoden 2002 työohjeesta. Jalostuskoirille, joilla on paljon jälkeläisiä, kehitettiin jälkeläisseurantaa varten 
oma pisteytysjärjestelmä. 


5.2 Tavoitteiden toteutuminen 


Lähes kaikki jalostukseen käytetyt koirat ovat olleet tervelonkkaisia, vain yksittäisiä C- tai D-lonkkaisia on 
käytetty. Jälkeläisten terveystulokset käyvät ilmi luvun 4.3 tilastoista. Vakavia silmäsairauksia ei rodussa 
ole esiintynyt. Jalostukseen käytetyt koirat ovat täyttäneet ulkomuodolle asetetut vaatimukset. Tavoite, 
jossa vähintään toinen yhdistelmän osapuolista on läpäissyt taipumuskokeen, on toteutunut erittäin hyvin. 

: : A NOU1 molem- NOU vain NOU1 ei kummal- 
E Rekiste- | Yhdistelmiä ; . 
Vuosi LOTS A milla vanhem- % toisella van- % lakaan vanhem- % 
röinnit kpl | yhteensä kpl : : i 
milla kpl hemmista kpl mista kpl 
1992 176 22 9 41 8 36 5 23 
1993 276 35 16 46 12 34 7 20 
1994 226 26 13 50 8 31 5 19 
1995 195 26 14 54 8 31 4 15 
1996 177 22 11 50 8 36 3 14 
1997 134 17 12 71 3 18 2 12 
1998 156 22 16 73 5 23 1 5 
1999 143 18 11 61 6 33 1 6 
2000 190 24 18 75 5 21 1 4 
2001 189 23 18 78 5 22 0 (0) 
2002 238 29 17 59 8 28 4 14 


Taulukko 10. Taulukosta selviää, miten taipumuskoevaatimus on täyttynyt yhdistelmillä vuosina 1992-2002. 

Kuva 18. Ylempänä oleva taulukko graafisena versiona. 


Tehdyistä jälkeläistarkastuksista ei ole tilastoa. Terveysseurantoja pentueista on tehty lähinnä vain niis- 
tä pentueista, joiden emät tai isät ovat tehneet enemmän kuin yhden pentueen. Kasvattajille kerättiin 
yhteenvetoja pentueista (terveys-, koe- ja näyttelytulokset) ja heitä informoitiin ja opastettiin saatujen 
tulosten perusteella. 


Tavoiteohjelmassa sanottiin, että yhdistys ja jalostustoimikunta pyrkii saavuttamaan asetetut tavoitteet 
jakamalla rodun harrastajille mahdollisimman paljon ja avoimesti informaatiota rodussa kulloinkin esiinty- 
vistä ongelmista. Kasvattajia rohkaistiin itsenäisesti ja oma-aloitteisesti suunnittelemaan yhdistelmiä. Neu- 
voja, tilastotietoja tai muuta informaatiota kasvattajat saivat jalostustoimikunnalta. Koko rotua koskevia 
tietoja on pyritty mahdollisimman paljon julkaisemaan yhdistyksen jäsenjulkaisussa Flattiviestissä. Nämä 
tavoitteet ovat toteutuneet. 

6. Jalostuksen tavoitteet ja strategiat 


6.1 Visio 


Pyrkimyksenä on säilyttää rotu nykyisessä muodossaan. Rotua ei haluta päästää jakautumaan erillisiin 
näyttö- ja käyttö- tai metsästyslinjoihin, vaan sileäkarvaisen noutajan halutaan säilyvän toimivana, kaunii- 
na ja terverakenteisena dual purpose -koirana. 


Terveystilanne pyritään säilyttämään vähintään nykyisellä tasolla. Geenipoolia pyritään laajentamaan 
ulkomaan astutusten, spermantuonnin ja erisukuisten koirien avulla. Alkuperäiset käyttöominaisuudet 
halutaan säilyttää rodussa vahvana ja korostaa metsästyskoulutuksen ja koekäyntien merkitystä. Sileäkar- 
vaisen noutajan ulkonäkö halutaan säilyttää sellaisena kuin se on jo toistasataa vuotta ollut: eleganttina, 
keskikokoisena ja terverakenteisena metsästyskoirana. Rotua ei saa jalostaa kohti äärityyppejä. 


Rodun käyttötarkoitus pysynee tulevaisuudessakin ennallaan. Osa koirista toimii jatkossakin alkuperäisessä 
työssään noutajina, mutta niidenkin "siviilityö" on toimia ihmisen seuralaisina. Rodun profiili monipuolise- 
na harrastuskoirana pysyy entisellään. 


Rodun suosio tuskin kasvaa räjähdysmäisesti, jolloin rekisteröintimäärissäkin tapahtuu vain maltillista 
kasvua. Rotujärjestön rooli rodun harrastajien yhteenkokoajana ja tapahtumien järjestäjänä säilyy merkit- 
tävänä. Kasvattajien avulla uudet pennunostajat saatetaan rotujärjestön jäseniksi ja sen toiminnan piiriin. 


6.2 Rotujärjestön tavoitteet 


Kasvattajien ja koiranomistajien tietoutta rodun ominaispiirteistä ja käyttötarkoituksesta sekä sitoutumista 
koko rodun kehittämiseen pyritään lisäämään. Rotujärjestön tavoitteena on saada kasvattajat liittämään 
uudet pennunostajat rotujärjestön jäseniksi ja tulemaan aktiivisesti mukaan tapahtumiin ja harrastustoi- 
mintaan. Rodun pitkäaikaisia harrastajia kannustetaan osallistumaan toimitsijakoulutukseen sekä koe- ja 
ulkomuototuomarikoulutukseen. 


6.2.1 Populaation kokonaistila ja rakenne 


Koko populaation käsittävä, väistämättä tapahtuva sukusiitoksen kasvu pyritään pitämään mahdollisim- 
man pienenä: kasvunopeus ei saisi olla enemmän kuin 0,25 % vuodessa. Uroksen jälkeläisten määrä ei saisi 
ylittää 5 %:a rekisteröidyistä pennuista yhdessä sukupolvessa. Lastenlasten määrä ei myöskään saisi nousta 
korkeaksi. 


6.2.2 Luonne ja käyttöominaisuudet 


Terveyskyselyssä esille tulleeseen aggressiiviseen tai varautuneeseen suhtautumiseen muita koiria koh- 
taan tulisi jalostuksessa kiinnittää huomiota. Se on luonteenpiirre, joka ei välttämättä tule esille testeissä 
tai kokeissa, joten sen huomioimiseen tarvitaan sekä uroksen että nartun omistajalta kriittistä ja avointa 
suhtautumista. 

Metsästyskäyttöominaisuudet ovat sileäkarvaisessa noutajassa yleensä vahvoja. Niiden säilymiseen tulee 
kiinnittää jatkossakin huomiota. Lisääntynyt itseluottamuksen puute on otettava tarkastelun kohteeksi 
tilastoissa ja seurattava sen kehityssuuntaa. Myös noutohalun ja riistankäsittelyn kehityssuuntaa on tark- 
kailtava. Nämä seikat tulee ottaa huomioon myös jalostusvalinnoissa. 


Taipumuskokeisiin osallistumisprosentti on säilytettävä korkealla tasolla ja pyrittävä siihen, että noin 
puolet rekisteröidyistä sileäkarvaisista noutajista osallistuisi taipumuskokeeseen. Myös metsästyskokeisiin 
osallistumisprosentti olisi pidettävä nykyisellä tasolla. 


6.2.3 Terveys 


Tavoitteena on pitää lonkkakuvausaktiviteetti korkeana, saada kyynärnivelten kuvaukset määrällisesti 
samalle tasolle kuin lonkkakuvaukset sekä saada tietoa patellaluksaation yleisyydestä rodussa. Silmätarkas- 
tusmäärät pyritään pitämään vähintään nykyisellä tasolla. Lisäksi pyritään kartoittamaan muiden sairauk- 
sien esiintyvyyttä rodussa ja saamaan avointa ja rehellistä tietoa kasvattajilta ja koiranomistajilta. 


Sileäkarvaisen noutajan alhaiseen keski-ikään tulee kiinnittää huomiota ja selvittää sen aiheuttajia sekä 
mahdollisuuksia nostaa keski-ikää. 


6.2.4 Ulkomuoto 


Rodun ulkomuodollista tasoa pyritään parantamaan. Erityisesti rodunomaiseen tyyppiin tulee kiinnittää 
huomiota. Oikean koon ja vahvuusasteen ylläpitäminen rodussa on erittäin tärkeää. Sileäkarvaisten nouta- 
jien koko on edelleen kasvanut hieman, ja ne ovat myös tulleet raskaammiksi. Liikuntavirheitä rodussa on 
melko paljon, joten jalostuksessa tulee huomioida rotumääritelmän mukaiset etu- ja takaosan kulmaukset 
ja oikea lantion asento. Oikealinjaiset, jalot päät ovat vähentyneet, joten kasvattajien tulisi kiinnittää pään 
muotoon ja ilmeeseen erityistä huomiota jalostusvalintoja tehdessään. 


6.3 Rotujärjestön strategia 


Rotujärjestön asettamiin tavoitteisiin on mahdollista päästä ainoastaan silloin, kun mahdollisimman suuri 
osa kasvattajista ja koiranomistajista saadaan sitoutumaan niihin. Tällä hetkellä suuri osuus kasvattajista 
on hyväksynyt yhteisesti sovitut pelisäännöt. Siitä on osoituksena, että valtaosa tehtävistä jalostusyhdis- 
telmistä täyttää jalostustoimikunnan asettamat ehdot hyväksynnälle. Toimikunta laatii myös tämän JTO:n 
tueksi jalostustyöohjeen, jossa määritellään jalostukseen käytettäville koirille asetettavat vähimmäisvaati- 
mukset. 


Jotta kasvattajat ja tavalliset koiranomistajat motivoituisivat koko rodun kehittämiseen, heidän tulisi voida 
kokea, että he saavat vastavuoroisesti jotain takaisin toteuttaessaan yhteisiä tavoitteita. Tästä on esimerk- 
kinä jalostustoimikunnan hyväksymän yhdistelmän pääsy rotujärjestön pentuvälitykseen. Jalostustoimi- 
kunnan säännöllisesti julkaisemat tilastot, artikkelit sekä jalostukseen liittyvät tilaisuudet ovat myös osa 
palvelua, josta kasvattajat ja koiranomistajat hyötyvät. 


Koiranomistajia kannustetaan osallistumaan terveystarkastuksiin, kokeisiin ja näyttelyihin, jotta saataisiin 
mahdollisimman laajasti tietoa rodun terveydestä ja muista ominaisuuksista. Tulokset julkaistaan vuosit- 
tain tuloskirjassa. Kaikki terveystulokset julkaistaan myös rotujärjestön lehdessä. 


Rotujärjestö seuraa jatkuvasti koirien terveystilannetta sekä julkaisee asiaan liittyvää tietoa ja tilastoja. 
Mikäli kannassa ilmenee vakavia sairauksia, niiden leviäminen pyritään estämään ennen niiden muuttu- 

mista ongelmaksi. Myös niiden sairauksien, joita ei ole pystytty osoittamaan periytyviksi tai joiden pe- 
riytymistapaa ei tunneta, esiintymistä seurataan. Kasvattajien ja koiranomistajien toivotaan ilmoittavan 
sairauksista avoimesti. 


Terveystilanteen suhteen tapahtuvia muutoksia otetaan huomioon jalostustyöohjeen ehtoja määritel- 
täessä. Mikäli PEVISA-määräykset vaativat muuttuneen terveystilanteen takia tarkistuksia, tuodaan ne 
rotujärjestön yleiskokoukselle päätettäviksi. Terveyskyselyä jatketaan ja yhteenveto tuloksista julkaistaan 
vuosittain Flattiviestissä. Hyödynnetään lonkkien BLUP-indeksejä. 


Yksittäisten urosten käyttöä seurataan ja liikakäyttöä pyritään rajoittamaan. Jälkeläisten määrän lisäksi 
seurataan myös lastenlasten määrää: isoisäkäyrä huomioidaan tehtäessä jalostusehdotuksia ja pyritään 
välttämään urosta, jolla on läheinen esi-isä isoisäkäyrän alkupäässä. 


luonteiden ja käyttöominaisuuksien mittaamismenetelmiä kehitetään. Yhteistyö Ruotsin Flatcoated 
Retrieverklubbenin kanssa asian suhteen on jo käynnistetty ja sikäläisen Jaktlig avkommebeskrivning 
-testin soveltuvuutta meille selvitetään. Rotujärjestö seuraa aktiivisesti myös muiden luonteen testaami- 
seen tarkoitettujen menetelmien kehittämistä sekä pyrkii hyödyntämään testeistä saatuja tuloksia jalos- 
tusvalintoja käsitellessään. Taipumus- ja metsästyskoetuloksista kootaan ja julkaistaan vuosittain tilastot, 
joiden avulla käyttöominaisuuksien kehitystä seurataan. 


Koirien ulkomuotoa pyritään parantamaan lisäämällä kasvattajien tietoutta oikeasta rotutyypistä ja ter- 
veestä rakenteesta. Rotujärjestö järjestää vuosittain erikoisnäyttelyn, johon pyritään saamaan tuomareiksi 
rodun kasvattajia tai muita asiantuntijoita erityisesti rodun kotimaasta Isosta-Britanniasta. Myös epäviral- 
lisia näyttelyitä järjestetään mahdollisuuksien mukaan. Järjestetään ulkomuototuomarikoulutusta tarvitta- 
essa. 


Kasvattajien on huolehdittava siitä, että sileäkarvaisen noutajan pennut luovutetaan koteihin, joissa niille 
pystytään tarjoamaan rodunomainen elämänmuoto: riittävästi liikuntaa ja aktiviteetteja, kunnollinen 
peruskoulutus ja sopivaa ravintoa. Rotujärjestö pyrkii julkaisemaan Pennunostajan ohjeen ja Aloittelevan 
kasvattajan oppaan. Pennunostajia informoidaan rodunomaisista kokeista ja koiran koulutuksesta niihin. 
Rotujärjestö tarjoaa koulutusta taipumus- ja metsästyskokeisiin. Se myös tiedottaa koe- ja ulkomuoto- 
tuomarivaatimuksista jäsenlehdessä. 


Kasvattajien ja koiranomistajien luottamuksen säilyttäminen, oikeudenmukainen ja tasapuolinen kohtelu 
on rotujärjestön jalostustoiminnan ehto. Ilman kaikkien osapuolten yhteistyötä ei voida puhua koko rodun 
kehittämisestä. 

6.4 Uhat ja mahdollisuudet 


Vahvuudet 


Heikkoudet 


e Rodun yhtenäisyys, rotu ei ole jakautunut 
näyttely- ja käyttölinjoihin, aktiivinen harrastaja- 
kunta. 

e Yhdistyksen pyrkimys systemaattiseen tiedon- 
keruuseen sekä aktiiviseen ja avoimeen tiedotta- 
miseen. 


e Pyrkimys luoda avoin ja luottamusta herättävä 
ilmapiiri harrastajien kesken. 

e Rotujärjestö järjestää paljon tapahtumia, joissa 
vallitsee voimakas me-henki. Tapahtumiin on 
uuden harrastajankin helppo tulla. 

e Informatiivinen ja kerhon linjaa johdonmukaises- 
ti noudattava jäsenlehti Flattiviesti. 


e Varsin valveutuneet ja vastuuntuntoiset kasvat- 
tajat, jotka ovat sitoutuneet tavoiteltaviin pää- 
määriin ja liittävät pennunostajat rotujärjestön 
jäseniksi. 

e Ei siitosmatadoreja. 

e Rodunomaisen lajin, noutajien metsästyskokeen 
harrastajia kohtuullisen paljon (noin kolmannes 
vuosiluokasta). Taipumuskokeeseen osallistujia 
runsaasti (vajaa puolet vuosiluokasta). Runsaas- 
ti myös sileäkarvaista noutajaa metsästyksessä 
apunaan käyttäviä. 

e Ainutlaatuinen käyttö- ja ulkomuoto-ominai- 
suuksia mittaava rotumestaruuskoe Flattimesta- 
ruus. 

e Aktiivinen osallistuminen terveystutkimuksiin. 
Lonkkien BLUP-indeksit. 


* Resurssien rajallisuus eli aktiivisten toimijoiden 
niukkuus ja ajankäyttömahdollisuudet sekä talou- 
dellisten resurssien niukkuus. 


* Tiedonhallinta ja oleellisen tiedon löytäminen 
(tehokkuus: ajankäyttö/saavutetut tulokset). 

* Joidenkin kasvattajien piittaamattomuus luonne- 
ja terveysongelmista, rodunomaisista kokeista 
ja pennunostajien informoimisesta sekä piittaa- 
mattomuus rodun yleisestä sukusiitosasteesta 
ja jalostukseen käytettyjen koirien sukulaisuus- 
suhteista => ns. oman tien kulkijat. 

e Pieni kannankoko, käyttämätöntä jalostusmateri- 
aalia reservissä. 


e Näyttelyissä liian vähän suomalaisia kasvattaja- 
tuomareita. 

e Vaikeus päästä osallistumaan alokasluokan met- 
sästyskokeisiin, koska osallistujia on paljon. 


Mahdollisuudet 


* Tiedonsaannin lisääntyminen ja helpottuminen 
(tietokannat, ulkomaiset yhteydet ym.) ja Suo- 
men Noutajakoirajärjestön tuki. 

e Pennunostajien ja kasvattajien tietotaidon 
lisääminen (Pennunostajan opas ja Aloittelevan 
kasvattajan opas). 


Uhat 

* Rodun jakautuminen ja alkuperäisten käyttö- 
ominaisuuksien heikkeneminen. 

e Terveysongelmien lisääntyminen. 

e Geenipoolin kaventuminen. 

e Erilaisten luonneongelmien lisääntyminen. 

e Koirien kestävän rakenteen heikkeneminen, liian 
raskaat ja isokokoiset koirat, liian hentoluustoiset 
koirat, luisut tai jyrkät lantiot ja suorat etuosat. 

e Kasvattajien sitoutumattomuus yhteisiin jalostus- 
tavoitteisiin ja vieraantuminen yhdistyksestä. 

e Yhteiskunnassamme vallitseva liiallinen kilpailu- 
henki, kunnianhimoisuus ja menestymisen pakko 
=> saattaa johtaa yksisilmäisiin jalostusvalintoi- 
hin ja epäterveeseen koiran pitoon. 

6.5 Varautuminen ongelmiin 


Riski 


Syy 


Varautuminen 


Miten vältetään 


Toteutuessaan 
merkitsee 


Rotu jakautuu 
käyttö- ja näyttely- 
linjoihin 


Jalostuksessa suo- 
sitaan äärityyppejä 
sekä ulkomuodolli- 
sesti että käyttöomi- 
naisuuksien osalta, 
harrastajakunta 
jakautuu näyttelyissä 
käyviin ja kokeissa 
käyviin / metsästäjiin 


Rotujärjestö pitää 
yllä dual purpose 
-ideologiaa lehdessä 
ja tapahtumissa, säi- 
lytetään jalostuksessa 
"kultainen keskitie" 


Säilytetään taipu- 
muskoe, pidetään 
näyttely- ja koevaa- 
timukset jalostus- 
työohjeessa tasa- 
painossa, pidetään 
julkaisuissa yllä dual 
purpose -henkeä, 
oulutetaan kasvat- 
tajia tunnistamaan 
oikea käyttökoiran 
tyyppi ja rakenne, 
järjestetään NOU] 
OME-koulutusta 


Geenipoolin pienene- 
mistä, rotutyypin 
katoamista, mahdol- 
lisesti uusia/lisäänty- 
viä terveysongelmia 


luonne ja käyttö- 
ominaisuudet heik- 
kenevät 


Koiria päätyy vähem- 
män harrastajille, 
jalostuksessa ei kiin- 
nitetä riittävästi huo- 
miota luonteisiin ja 
käyttöominaisuuksiin 


Kannustetaan flattien 
omistajia luonnetes- 
teihin ja käyttökokei- 
siin, järjestetään 
kokeita, tiedotetaan 
ominaisuuksien 
merkityksestä 


Käytetään jalostuk- 
seen hyväluonteisia, 
hyvät taipumukset 

omaavia koiria 


Ongelmakoirat 
lisääntyvät, flatistä ei 
ole enää metsästys- 
tai harrastuskoiraksi, 
koiria mahdollisesti 
lopetetaan luonteen 
vuoksi 


Lonkkavikaprosentti 
kasvaa edelleen 


Jalostukseen käyte- 
tään koiria, joilla on 
huonot lonkat tai 
lonkkaindeksit 


Tiedottaminen, tilas- 
tojen julkaiseminen, 
jälkeläisseurannat, 
viimeisenä keinona 
PEVISAn kiristäminen 


Käytetään 
jalostukseen vain 
tervelonkkaisia, 
mahdollisimman 
hyvän lonkkaindeksin 
omaavia koiria 


Kärsimystä koirille, 
kustannuksia omis- 
tajille, käyttökoiran 
joutumista eläkkeelle 
ennen aikojaan 


Kyynärviat yleistyvät 


Suositaan liian ras- 
aita ja etuosastaan 

vääränrakenteisia 
oiria, ei oteta kyy- 
närvikoja huomi- 

oon jalostuksessa, 
äytetään jalostuk- 

seen koiria, joiden 
yynärpäitä ei ole 
uvattu. 


uvataan kyynär- 
iveliä mahdollisim- 
an paljon. Tiedo- 
tetaan, julkaistaan 
tilastoja, koulutetaan 
kasvattajia. 


Käytetään jalos- 
tukseen tutkittuja, 
terveitä ja terve- 
rakenteisia koiria. 


Kärsimystä koirille, 
kustannuksia omis- 
tajille, käyttökoiran 
joutumista eläkkeelle 
ennen aikojaan 


Polviviat yleistyvät 

Ei oteta polvivikoja 
huomioon jalos- 
tuksessa, käytetään 
jalostuksessa koiria, 
joilla on liian suorat 
polvikulmaukset tai 
joiden polvia ei ole 
tutkittu, salataan 
asvattien ja/tai 
pentuesisarusten 
polviviat 


Tutkitutetaan polvia 
mahdollisimman 
paljon. Tiedotetaan, 
julkaistaan tilastoja, 
koulutetaan kasvat- 
tajia. Peräänkuulute- 
taan avoimuutta ja 
rehellisyyttä. 


Käytetään jalos- 
tukseen tutkittuja, 
terveitä ja terve- 
rakenteisia koiria. 


Kärsimystä koirille, 
kustannuksia omis- 
tajille, käyttökoiran 
joutumista eläkkeelle 
tai lopetukseen 
ennen aikojaan 


Riski Syy Varautuminen Miten vältetään le sAN 
merkitsee 


Jalostuksessa ei saada 
säilytettyä riittävästi 
erisukuisia linjoja 


Menetetään alku- 
peräinen rotutyyppi 


Pentujen kysyntä ja 
rekisteröinnit kasvavat 
hallitsemattomasti 


Muotiurosten käyttö, 
ajatellaan jalostus- 
työtä lyhytjänteisesti 


Suositaan liiaksi vää- 
rää rotutyyppiä, liian 
kookkaita ja raskaita 


koiria tai pyritään 
jalostamaan käyttö- 
koiria kiinnittämättä 
huomiota rotutyyppiin 
ja oikeaan, terveeseen 
rakenteeseen 


Rodun suosio on kas- 
vussa, flatillä ei koeta 
olevan niin paljon 

ongelmia kuin labra- 
doreilla tai kultaisilla 


Ehdotetaan kasvatta- 
jille vähän käytettyjä 
uroksia harvinaisem- 
mista sukulinjoista, 
tiedotetaan laajan 
geenipoolin merkityk- 
sestä 


Tiedotetaan kasvat- 
tajille anatomian ja 
rakenteen merkityk- 
sestä, mitataan koiria, 
tehdään jälkeläis- 
arvosteluja, valiste- 
taan rodun ulkomuo- 
totuomareita 


Tehostetaan jalostus- 
neuvontaa ja tiedo- 
tusta pennunostajille. 
Tähän voi olla vaikea 
varautua. 


Käytetään jalostuk- 
seen mahdollisimman 
paljon erisukuisia 
koiria, estetään yhden 
uroksen liikakäyttö 


Kiinnitetään jalos- 
tuskoirien valinnassa 
huomiota oikeaan 
rotutyyppiin, raken- 
teeseen ja kokoon 


Pyritään säilyttämään 
kasvattajien moraali 
korkealla - miten? 


6.6 Toimintasuunnitelma JTO:n toteuttamiseksi 


Koko voimassaolokausi 


Saattaa tulla esiin 
uusia sairauksia, 
geenipooli kaventuu, 
koko populaation 
sukusiitosprosentti 
kasvaa, hedelmälli- 
syysongelmia 


Väärä rotutyyppi ei 
vastaa rotumääri- 
telmää, epäterveet 
rakenteet tai liian 
massiiviset koirat 
yleistyvät, epäter- 
veen rakenteen takia 
erilaiset nivelsairaudet 
yleistyvät 


Kaikille flateille ei 
pystytä tarjoamaan 
rodunomaisia olosuh- 
teita, "pentutehtailu" 


Jalostustoimikunta kirjoittaa vuosittain yhteenvedon jalostukseen käytetyistä koirista, rodun terveysti- 
lanteesta ja koe- sekä näyttelykäynneistä. Rotuyhdistyksen jäseniä informoidaan ajankohtaisista asioista 
kirjoittamalla jalostusaiheisia artikkeleita Flattiviestiin sekä julkaisemalla tilastoja ja yhteenvetoja. 


Terveyskyselyä jatketaan ja siitä julkaistaan vuosittain yhteenveto Flattiviestissä ja kotisivuilla. 


Suoritetaan jälkeläisseurantaa ja julkaistaan sen tuloksia Flattiviestissä (sekä mahdollisesti kotisivuilla). 


Suunnitellaan jalostustiedustelulomakkeelle jatkokysely, jolla kartoitetaan toteutuneiden yhdistelmien 
terveyttä sekä käyttö- ja ulkomuoto-ominaisuuksia. 


Seurataan BLUP-indeksien vaikutusta lonkkaniveldysplasian vastustuksessa. 


Pohjoismaisten jalostustoimikuntien tapaaminen on perinteisesti järjestetty joka toinen vuosi. Seuraava ta- 
paaminen järjestettäneen keväällä 2005. Jalostustoimikunta pyrkii osallistumaan tapaamisiin säännöllises- 
ti. Yhteistyötä pohjoismaisten jalostustoimikuntien välillä ylläpidetään tapaamisten lisäksi sähköpostitse. 

2006 


Jalostuspäivät jäsenille ja kasvattajille 
Erikoisnäyttely 

Flattimestaruus 

NOU-/NOME-kokeet 

Pennunostajan opas 


2009 


Jalostuspäivät jäsenille ja kasvattajille 
Erikoisnäyttely 

Flattimestaruus 

NOU-/NOME-kokeet 

Sairauksien kartoituskysely eläinlääkäreille 


JTO:n päivitys 


2007 
2010 


Jalostuspäivät jäsenille ja kasvattajille 
Jalostuspäivät jäsenille ja kasvattajille 


Erikoisnäyttely vuh 
Flattimestaruus Erikoisnäyttely 
NOU-/NOME-kokeet 


Aloittelevan kasvattajan opas 


Flattimestaruus 
NOU-/NOME-kokeet 


2008 


Jalostuspäivät jäsenille ja kasvattajille 
Erikoisnäyttely 

Flattimestaruus 

NOU-/NOME-kokeet 


Jalostustarkastuksen suunnittelun ja kehittämisen 
aloittaminen 


7. Tavoiteohjelman toteutumisen seuranta 


Rotujärjestö seuraa rodun terveystilannetta ja harrastuskentän aktiivisuutta. Rotujärjestön jalostus- 
toimikunta on ensisijainen elin, joka vastaa jalostuksen tavoiteohjelman toteutumisen seurannasta. 
Jalostustoimikunta toimii hallituksen alaisuudessa, joten hallitus viime kädessä valvoo tavoiteohjelman 
noudattamista. Rotujärjestö on velvollinen huomioimaan jalostuksen tavoiteohjelman tavoitteet vuotuista 
toimintasuunnitelmaansa laatiessaan. 


Erilaiset vuosittaiset tilastoinnit auttavat hahmottamaan sitä kehityssuuntaa, johon rodussa ollaan menos- 
sa. Jalostuspäivät, koulutustilaisuudet, treffit ja leirit ovat foorumeita, joilla tietoa tulee jakaa avoimesti ja 
kannustaa keskustelemaan ongelmista. Toiseksi viimeisenä voimassaolovuonna tulee tässä JTO:ssa maini- 
tut strategiat (tilastot, terveyskyselyt yms.) vetää yhteen ja tehdä johtopäätökset tavoiteohjelman toteu- 
tumisesta. Seuraavan viisivuotiskauden päivityksessä tulee ottaa huomioon rodun kehityssuunta ja korjata 
tavoitteita sekä strategioita sen mukaiseksi. Ylilyönteihin tulee puuttua nopeasti, jottei mitään mittavaa 
vahinkoa pääse rodussa tapahtumaan. 


Jalostuksen tavoiteohjelma on kokonaisuudessaan luettavissa yhdistyksen Internet-sivuilla. Se päivitetään 
tarvittaessa, kuitenkin vähintään viiden vuoden välein. 


52 


8. Lähteet 


Joan Mason, Flat-coated Retrievers Today, ISBN 1 86054 085 6 

Paddy Petch, The complete flatcoated retriever ISBN 0 85115 463 8 

Brenda Phillips, Sue Kearton, Flatcoated Retriever Directory, Second edition 
Flatcoated Retrieverklubben, Rasbok 1985, 1990, 1995, 2000 

Suomen Sileäkarvaiset Noutajat ry:n Sukukirjat 1997, 2002 

Nuusku-lehden vuosikerrat 1980-2004 

Noutajatietokanta 

KoiraNet-tietokanta 

Juha Tenhunen / Prettybit Oy 

Flatdata-tietokanta (ruots.) 

Per- Erik Sundgren, Lemmikkieläinten jalostus, ISBN 951-96912-0-0 
Malcolm. B. Willis, Genetics of the Dog, ISBN 0-85493-176-7 

SKL-FKK, materiaali Jalostustoimikuntien neuvottelupäivältä 31.1.2004 
http://www.koiranjalostus.fi/lehti.html, artikkelit 

Taipumuskoesäännöt 

Sileäkarvaisten noutajien tuloskirjat 1998-2002 

Nancy Laughton: A review of the Flat-coated retriever, 2. painos 1980. 
FCI:n rotumääritelmä: http://www.fci.be/uploaded files/1219gb99 en.doc 
Sileäkarvainen noutaja, rotumääritelmä ja sen tulkinta. Kirsi Nieminen & Christina Helenius 
Vanha luonnetestitietokanta: http://www.fortunecity.com/greenfield/bigmama/10/optimit.htm 
Luonnetestitietokanta: http://www.dogsports-online.com/lte/ 


Anne Bucksch ja Sofia Lindberg: Retrieveravel i Sverige, Jämförande analys av avelsarbetet inom golden, 
labrador och flatcoated retriever samt utvärdering av jaktlig avkommebeskrivning för flatcoated retriever, 
Examensarbete 231, Sverige Lantbruksuniversitet, 2002 


Sydänsairaudet: Lahden eläinlääkäriaseman Nettiklinikkasivuilta, kirjoittajana Seppo Lamberg 2000 


Patellaluksaatio: Patellaluksaatio ja fysioterapia, Flattiviesti 1/2004, Kati Kallio (Eläinfysioterapiaan erikois- 
tunut fysioterapeutti, TtK) 


Eläinlääkäriasemille sileäkarvaisista noutajista tehty terveyskysely, 2004 
Terveyskysely sileäkarvaisten noutajien omistajille, 2003-2004 
Birchard, Sherding: Saunders Manual of Small Animal Practice, 1994 


Sileäkarvaisen noutajan pektinaattiligamenttidysplasia ja glaukooma, ELL Päivi Vanhapelto, Flattiviesti 
4/2004 


Progressiivinen nefropatia(PNP) — monen koirarodun synnynnäinen munuaissairaus 
(www.tiibetinspanielit.fi/artikkelit/pnp 1.rtf) 


Syöpä sileäkarvaisilla noutajilla: The Flatcoated Retriever Society: Health Committee Report 2004, David 
Sargan, Cambridge Veterinary School (suomentanut Riitta Nikko) 


Peiffer € Petersen-Jones: Small Animal Ophthalmology, A Problem-Oriented Approach, Third Edition, 2001 

9. Liitteet 


9.1 Rotumääritelmä ja sen tulkinta 


Alkuperäisen tulkintaosuuden kirjoittaneet Christina Helenius ja Kirsi Nieminen. Päivitykset Kirsi Niemi- 
nen. 


"He is an extrovert and an optimist and the greatest of all tail-waggers, so pleased is he with life. His tem- 
perament is impeccable: he makes the most intelligent and kindly companion giving generously of him- 
self to human race. He is always ready for fun, even when advanced in years, a canine Peter Pan." (Nancy 
Laughton) 


Historia 


1700-luvun lopulla Englannissa tuli suosituksi ajometsästys. Tällöin tarvittiin noutamiseen erikoistuneita 
koiria, joilla oli pehmeä nouto-ote. Siihen saakka oli käytetty metsästyksessä pointteri- ja setterityyppisiä 
koiria sekä erilaisia vesispanieleita. Ajometsästys asetti koiralle hieman erilaiset vaatimukset, sillä koiran 
oli stressaantumatta kestettävä runsas ammunta sekä lintujen pudotukset. Koiran piti olla ehdottomasti 
hiljainen ja rauhallinen, jottei se säikyttäisi riistaa eikä häiritsisi ampujia. 


Käyttötarkoitus muokkasi jalostettavien koirien ruumiinrakennetta ja kokoa. Vaadittaviin ominaisuuksiin 
yritettiin päästä risteyttämällä lammaskoiria, settereitä, spanieleita ja vesikoiria. Lammaskoiria käyttämällä 
parannettiin koulutettavuutta, spanieleilla metsästysominaisuuksia, vesikoirilla vesityöskentelyä ja sette- 
reillä hyvää vainun käyttöä. 


Sileäkarvaisten noutajien jalostamisessa suurin merkitys on S. E. Shirleylla (Englannin Kennelliiton perusta- 
ja), joka risteytti näitä "noutajia" suurten newfoundlandin koirien, suurten labradorin koirien sekä St. Joh- 
nin koirien kanssa. St. Johnin koira tuli Englantiin kanadalaisten kalastajien mukana. Se oli hyvä uimari 

ja pehmeäsuinen noutaja. Nämä Shirleyn jalostamat aaltokarvaiset noutajat olivat hieman raskaampia 
verrattuna tämän päivän sileäkarvaisiin noutajiin. Kaikilla englantilaisilla noutajaroduilla on tämä sama 
tausta. Heterogeenisestä ryhmästä koiria, joita kutsuttiin yleisnimellä "noutaja", kehitettiin kasvattajien 
omiin tarkoituksiin ja mieltymyksiin parhaiten sopivia koiria. 


Koiranäyttelyissä nämä noutajat jaoteltiin karvanlaadun ja värin mukaan. Tämä johti siihen, että pentue- 
sisaruksista toinen saattoi kilpailla labradorina ja toinen aaltokarvaisena noutajana. Kiharakarvainen noutaja 
eriintyi ensimmäisenä omaksi rodukseen. Tällöin "aaltokarvaiset noutajat" jäivät omaksi rodukseen. Aalto- 
karvaiset noutajat edustivat edelleen hyvin montaa erilaista tyyppiä. Mm. aaltokarvainen noutaja Ch. Da- 
renth, jota pidetään merkityksellisenä koirana sileäkarvaisten noutajien jalostuksessa, on jättänyt jälkensä 
myös labradorinnoutajien jalostukseen, sillä sen poika Horton Max oli labradori ja suosittu jalostusuros. 


Aaltokarvaisista noutajista tuli nopeasti erittäin suosittuja metsästys- ja näyttelykoiria. Kuitenkin jo 

v. 1910 labradorinnoutaja syrjäytti sileäkarvaisen noutajan suosiossaan ja pian myös kultaisesta noutajasta 
tuli suositumpi. Ensimmäinen ja toinen maailmansota tekivät tuhoaan myös koiranjalostuksessa, ja soti- 
en jälkeen oli erittäin vaikeata löytää jalostusmateriaalia. Onneksi muutamat innokkaimmat kasvattajat 
pystyivät säilyttämään rodun. 1950-1960-luvuilla sileäkarvainen noutaja saatiin elvytettyä uuteen kukois- 
tukseen. 

ROTUMÄÄRITELMÄ JA SEN TULKINTA 


Yleisvaikutelma 
Keskikokoinen, iloinen, eloisa koira. Älykäs ilme. Voimakas olematta kömpelö, jalo olematta hontelo. 


Ominaispiirteet 
Omaa luontaiset työskentelytaipumukset. Iloista ja ystävällistä luonnetta kuvastaa innokas hännän- 
heilutus. 


Luonne 
Luottavainen ja ystävällinen. 


Sileäkarvainen noutaja on iloinen ja avoin koira. Sillä on hyvä itseluottamus. Se on energinen ja tarkkaa- 
vainen, mutta ei hysteerisen aktiivinen. 


Näyttelykehässä siläkarvainen noutaja seisoo ryhdikkäänä, häntä iloisesti heiluen. Sitä ei asetella näyt- 
telyasentoon ja se esitetään aina löysällä taluttimella ja siitä huolimatta se kantaa itsensä ryhdikkäänä. 
Aggressiivisuus tai varautuneisuus vieraita kohtaan on aina vakava virhe sileäkarvaisella noutajalla. 


Sileäkarvaista noutajaa kuvaa rotumääritelmän virke "voimakas olematta kömpelö, jalo olematta hontelo" 
mitä parhaiten. Kultaisen keskitien löytäminen on erittäin vaikeaa ja tämän vuoksi näyttelyissä esiintyy 
liian raskaita (mustia kultaisia noutajia) sekä myös aivan liian kevyitä setterimäisiä koiria. Flatilla pitää olla 
voimakas luusto, sillä se on ennenkaikkea noutava lintukoira, mutta se ei saa tulla liian raskaaksi, koska 
silloin sen rodunomainen työskentely kärsii. Raskas flatti ei voi koskaan olla tyypillinen rotunsa edustaja, 
sillä silloin sen jalous katoaa. 


Ollakseen jalo sileäkarvainen noutaja ei voi koskaan olla matalaraajainen. Rinnan syvyys verrattuna raa- 
jojen pituuteen on: n. yhden suhde yhteen. Sileäkarvaisen noutajan jalouteen vaikuttaa myös rintakehän 
pehmeä muoto painottaen pituutta enemmän kuin liioiteltua syvyyttä ja leveyttä. Hontelo, liioitellun 
elegantti, setterimäinen koira ei myöskään ole tyypillinen flatti. 


Sileäkarvainen noutaja kehittyy hitaasti ja on harvoin valmis ennen kolmatta ikävuottaan. Nuori koira 
antaa usein hontelon ja korkearaajaisen vaikutelman. Arvostelussa olisi syytä varoa palkitsemasta liian kor- 
kealle koiria, jotka ovat jo valmiita juniori- ja nuortenluokissa, sillä useinmiten niistä kehittyy liian raskaita 
ja karkeita koiria täysikasvuisena. 


Pää 

Pitkä ja kuiva. Kallo litteä ja leveähkö. Otsapenger vähäinen. Kallon ja kuonon ylälinjat yhdensuuntai- 
set. Kirsu suurehko, sieraimet avoimet. Leuat pitkät ja voimakkaat, jäniksen tai riistalinnun kantamiseen 
sopivat. 


Sileäkarvaisen noutajan pään muoto on rodulle tyypillinen ja erittäin tärkeä, sillä viimeistään se erottaa 
flatin labradorista ja kultaisesta noutajasta. Sivusta katsottuna sileäkarvaisen noutajan pää on pitkän- 
omainen. Kuono- ja kallo-osa ovat samanpituiset. Kuonon ylälinja ja litteähkö kallo ovat yhdensuuntaiset. 
Otsapenger on vähäinen, mutta kuitenkin selvästi havaittavissa. Pään pitää olla ehdottomasti kuiva!!! 


Kuono-osa on voimakas, mutta ei karkea. Se kapenee kirsua kohden. Huulet ovat kuivat. Alaleuka ei saa 
olla heikko. 


Edestä/ylhäältä katsottuna pää on pitkä ja suhteellisen kapea. Kallo-osa on hieman leveämpi kuin kuono- 
osa. Sileäkarvaisella noutajalla ei saa olla selvästi erottuvia poskia. 


Lyhyt tai liian suippo kuono-osa, pyöreä kallo, täysin olematon otsapenger (collien tai borzoin päätä muis- 
tuttava) tai liian selvä otsapenger sekä löysänahkaisuus ovat yleisempiä pään virheitä. 

Sileäkarvaisen noutajan, kuten muidenkin koirien, arvostelussa pitää aina huomioida myös ilme. Flatin ilme 
on pehmeä, ystävällinen, älykäs. 


Silmät 
Keskikokoiset, tumman- tai pähkinänruskeat, eivät vinoasentoiset. Ilme hyvin älykäs. Pyöreät, ulkonevat 
silmät ovat erittäin epätoivottavat. 


Silmät ovat mantelinmuotoiset ja ne sijaitsevat melko etäällä toisistaan. Lähekkäin sijaitsevat pyöreät 
silmät pilaavat älykkään ilmeen. Vinoasentoiset silmät puolestaan tekevät ilmeen epäystävälliseksi. Myös 
vaaleat silmät tekevät ilmeen usein epäystävälliseksi. Ainoastaan maksanvärisillä flateilla on hyväksyttävä 
hieman vaaleampi silmien väri. Silmäluomet eivät saa olla roikkuvat. 


Korvat 
Pienet, ylöskiinittyneet, tiukasti päänmyötäiset. 


Koko on aina suhteellinen käsitys. Sileäkarvaisen noutajan korvat eivät ole minimaalisen pienet, vaan 
pienet verrattuna keskikokoisiin. Usein on niin, että jos koiralla on runsaasti löysää kaulanalusnahkaa ja 
roikkuvat silmäluomet, sillä on myös isot korvat. Usein myös nämä liian suuret korvat saattavat olla liian 
alaskiinnittyneitä, mikä pilaa flatille tyypillisen ilmeen täydellisesti. Flateilla näkee tuskin koskaan liian 
pieniä korvia, mutta useimmilla ne ovat aivan liian suuret. 


Purenta 


Leuat vahvat. Täydellinen, tasainen leikkaava purenta, t.s. alaleuan etuhampaat koskettavat kevyesti 
yläleuan etuhampaiden takapintaa. Hampaat terveet ja vahvat. 


Sileäkarvaisilla noutajilla esiintyy melko paljon tasapurentaa ja niillä saattaa olla ylimääräisiä etuhampaita. 
Näistä on syytä mainita aina arvostelussa, jotta jalostustoimikunta saisi niistä tietoa. Arvostelussa niihin ei 
tulisi suhtautua liian ankarasti, vaan ne tulisi huomioida virheenä virheiden joukossa. Harvemmin flateilla 
esiintyy hammaspuutoksia, mutta myös ne pitäisi kirjata ylös arvosteluun. Ylä- ja alapurennat ovat erittäin 
epätoivottavia ja alentavat palkintosijaa. Pennuilla ja nuorilla koirilla saattaa esiintyä lievää yläpurentaa, 
joka kuitenkin iän myötä korjaantuu. Lievätkään alapurennat eivät juuri korjaudu. 


Kaula 
Keskipitkä ja kuiva, liittyy vinosti ja symmetrisesti lapoihin ja selkään, mikä mahdollistaa helpon jäljes- 
tystyön. 


Liian paksu ja lyhyt kaula antaa sileäkarvaiselle noutajalle labradorimaisen kuvan. Liian pitkää ja kapeaa 
kaulaa ei tule myöskään ihannoida, sillä se taas antaa setterimäisen vaikutelman. Flatin kaulan pitää olla 
kuiva. Kaulan liittyminen vinosti oikea-asentoisiin lapoihin ja lavan ja olkavarren kunnolliset kulmaukset 
mahdollistavat pitkät joustavat liikkeet. 


Eturaajat 
Suorat kauttaaltaan hyväluustoiset. Kyynärpäät liikkuvat suoraan rungonmyöntäisesti. 


Sileäkarvaisella noutajalla pitää olla hyvät etukulmaukset, sillä se mahdollistaa pitkän, joustavan askeleen. 
Yksi yleisimmistä virheistä rodussa on suora olkavarsi ja etuasentoiset lavat. Olkavarsi on yleensä kuitenkin 
riittävän pitkä. Usein näkee myös flatteja, joilla on löysät kyynärpäät ja pehmeät välikämmenet. 

Runko 


Rintakehä syvä ja melko leveä. Eturinta selvästi näkyvä. Lanne lyhyt ja leveä. Kyljet etuosassa melko 
litteät. Kylkiluiden kaarevuus on suurimmillaan keskikohdalla ja pienempi raajojen luona. Pitkä, heikko 
lanne on paha virhe. 


Työskennellessään sileäkarvainen noutaja tarvitsee kestävyyttä ja voimaa enemmän kuin nopeutta. Tämän 
vuoksi onkin tärkeämpää, että flatin rintakehä on pitkänomainen ja kohtuullisen syvä. Ylhäältä katsottuna 
sileäkarvaisen noutajan runko muistuttaa hieman sukkulaa ja sillä on aina selvä vyötärö. Flatin tyypillisin 
liikuntamuoto työskennellessä on laukka. 


Sileäkarvaisen noutajan selkälinja on suora eikä se saa olla missään nimessä painunut ja pehmeä. Lanne on 
lyhyt ja leveä. Lantio ei saa olla luisu, vaikkakin se on melko yleistä vielä tämänpäivänkin flateilla. Hännän 
tulisi olla selkäviivan jatke, tosin ei välttämättä ihan yhtä suoraan kuin esim. kultaisilla noutajilla. Usein ju- 
niori-ikäisillä flateilla lantio on hieman luisu, mutta kun se saa lihaksistoa ja turkkia, niin se näyttää huo- 
mattavasti paremmalta. Liian lyhyitä ja jyrkkiä lantioita ylös nousevine häntineen on myös jonkin verran. 
Sileäkarvaisissa noutajissa näkee myös liian etupainoisia koiria, mikä pilaa flatille ominaisen linjakkuuden. 
Myös flatteja kuten muitakin koiria näkee näyttelyissä aivan liian lihavina ja löysinä ja tämän tulee ehdot- 
tomasti vaikuttaa palkintosijaan, sillä tuskinpa lihava flatti voi olla elegantti ja tyylikäs. 


Takaraajat 


Lihaksikkaat. Kinner ja polvi kohtuullisesti kulmautuneet. Kinner matala. Koira seisoo vankasti. Pihti- 
kintereisyys on paha virhe. 


Sileäkarvaisella noutajalla tulee olla lihaksia! Yleisimpiä virheitä rodussamme on juuri niukat takakulma- 
ukset, korkea kinner sekä pihtikintereisyys. Ylikulmautuneita flatteja näkee harvemmin täällä Suomessa. 
Näyttelyissä näkee melko usein koiria, joilla on kovin suorat polvikulmaukset ja erittäin kapeat reidet. 
Pihtikintereisyyteen pitää suhtautua erittäin ankarasti rotua arvosteltaessa. Flatin pitää seisoa raajoillaan 
varmasti! 


Käpälät 
Pyöreät, voimakkaat ja tiiviit. Varpaat hyvin kaareutuneet, päkiät paksut ja vahvat. 


Sileäkarvaisilla noutajilla näkee harvoin rotumääritelmän mukaisia käpäliä. Pahimmillaan ne ovat pitkän- 
omaiset ja hajavarpaiset sekä matalat ja eivät tällöin kestä rikkoutumatta, kun koira työskentelee vaativis- 
sa olosuhteissa. Käpälä, joka on edes tiivis ja paksupäkiäinen, kestää paremmin käytännön metsästyksessä, 
vaikka se olisi hieman pitkänomainen. Mikäli jollakin flatilla on näyttelykehässä erinomaiset käpälät, niin 
se on ehdottomasti mainitsemisen arvoinen asia. 


Häntä 
Eloisa, lyhyt ja suora, luontevasti selkälinjan jatkona. Ei saa nousta paljon selkälinjan yläpuolelle. 


Häntä ei todellakaan saisi nousta paljoakaan selkälinjan yläpuolelle, sillä muutoin se pilaa sivukuvan 
täydellisesti. Flateilla on melko paljon "iloisia" häntiä ja joskus jopa sellaisia, mitkä kääntyvät koukuksi. On 
selvää, että urokset voivat hieman mahtailla, mutta viimeistään yksittäisarvoastelussa tulisi koiran kantaa 
häntänsä kauniisti. Flateilla on myös jonkin verran sellaisia häntiä, että hännän pää kaartuu hieman ja 
hännän siis tulisi olla suora ja lyhyt. 


Liikkeet 
Vapaat ja sujuvat, edestä ja takaa katsoen suorat. 


Hyvinkulmautunut etuosa, oikea kaulan asento ja kohtuullisen hyvin kulmautunut takaosa mahdollistavat 
rotumääritelmän mukaiset liikkeet. Flatin liikkeiden tulee olla tehokkaat ja liikkeessä koira kantaa itsensä 
ryhdikkäästi. Yleisimpiä virheitä on lyhyt aksel, ahtaat tai pihtikintereiset takaliikkeet sekä kaikki mahdol- 

liset etuosan virheelliset liikuntamuodot. Jostain syystä flattien esittämisessä on yleistynyt nk. "hirttämi- 
nen", olisikin tärkeätä, että tuomari pyytäisi aina liikuttamaan koirat löysällä taluttimella, kuten rodun 
alkuperämaassa tehdään. 


Karvapeite 
Tiheä ja laadultaan hieno tai karkeahko, mahdollisimman sileä. Hännässä ja raajoissa runsaat hapsut. 


Karvapeitteen tarkoituksena on suojata koiraa sen työskennellessä maalla ja vedessä. Karvapeitteen tulisi 
olla sellainen, että se kuivuu nopeasti veistyön jälkeen. Vain pieni laineikkuus on sallittua, mutta karva- 
peite ei saa missään nimessä kihartua. Karvapeitteen tulisi olla mahdollisimman sileä ja kiiltävä. Usein 
suositaan liian runsaita ja pitkiä turkkeja. Flatilla ei saa olla kultaisen noutajan karvapeitettä. Usein erittäin 
vahva ja pitkä turkki on melko laineikasta ja silloin koiran omistajalla on valtava työ suoria se näyttely- 
kuntoon. Maksanvärisillä flateilla on erittäin harvoin yhtä vahva karvapeite kuin mustilla, mutta silti niillä 
tulisi olla riittävästi karvaa ja myös hapsuja. 


Karvapeitteestä ei voi puhua sivuamatta trimmaamista. Sileäkarvaisen noutajan karva tulee siistiä näytte- 
lykuntoon. Toisin sanoen korvista ja kaulasta ohennetaan karvaa, käpälät siistitään ja häntä muotoillaan. 
Flatin kaulaa ei ajeta koneella paljaaksi, eikä sen vatsa- ja housuhapsuja muotoilla. Myös korviin tulisi 
jättää hieman karvaa pehmentämään ilmettä. Jos näyttelykehässä esitetään tällaisia ylitrimmattuja koiria, 
asiasta pitäisi huomauttaa myös arvostelussa. 


Väri 


Musta ja maksanruskea. 


Pienet valkoiset täplät tai yhtenäinen pieni läikkä eturinnassa ovat merkityksettömiä arvostelun kannalta. 
Maksanvärin tulee olla riittävän tumma. Joskus syntyy myös keltaisia pentuja, mutta niille tulee näyttely- 
kehässä antaa nolla. 


Koko 


Hyväkuntoisen koiran ihannepaino on: uros 25-35 kg, narttu 25-34 kg. Ihannekorkeus: uros 58-61 cm, 
narttu 56-59 cm. 


Koolla on suuri merkitys työskenteleville koirille. Liian suuri koira on helposti liian raskas, eikä näin ollen 
jaksa työskennellä vaativissa olosuhteissa pitkiä päiviä. Sileäkarvaisissa noutajissa on tällä hetkellä eri- 
tyisesti urokset usein liian suuria. Myös liian pieniä ja hentoja narttuja esiintyy jonkin verran. Flatit tulisi 
aina mitata näyttelykehässä ja korkeus tulisi myös kirjoittaa arvosteluun. Vaikka arvostelussa pääpaino 
on oikeassa rotutyypissä, tasapainoisuudessa ja jaloudessa, liian suurten koon ylitysten tai alitusten tulisi 
näkyä myös laatupalkinnossa. Tärkeintä on se, että jos kehässä on kaksi samanarvoista koiraa, niin se, joka 
on lähempänä rotumääritelmän ihannekorkeutta, voittaa. 


Flatti on säilynyt edelleen dual purpose -koirana ja haluamme sen myös sellaisena säilyttää! 

9.2 Henkisten ominaisuuksien rotumääritelmä 


Svenska Flatcoated Retrieverklubben, suomennos Riitta Heinonen 


Ihannenoutajan käyttäytymisen kuvaus 


Noutaja on metsästyskoira, jonka pääasiallinen tehtävä on kantaa (noutaa) ammuttu riista metsästäjäl- 
le. Tyypillisen noutajan ystävällinen, mukautuva luonne tekee siitä miellyttävän työtoverin mutta myös 
arvostetun perheenjäsenen, joka ottaa aktiivisesti osaa perheen elämään. Tyypillinen noutaja on iloinen ja 
aktiivinen, ja sillä on hyvä itseluottamus sekä luottamusta herättävä ja ystävällinen luonne. 


SOSIAALISET OMINAISUUDET 


Käyttäytyminen ihmisiä kohtaan 


Sydämellinen ja ulospäin suuntautunut, korostunut miellyttämisenhalu. Asenne on avoin myös vieraita 
ihmisiä kohtaan. Vahvaan luonteeseen kuuluu suuri sietokyky myös stressaavissa tilanteissa ihmisten kes- 
kellä. 


Käyttäytyminen toisia koiria kohtaan 


Toisia koiria kohtaan noutajalla on ystävällinen ja kiinnostunut asenne. Tietty ero urosten ja narttujen 
välillä suhtautumisessa samaa sukupuolta oleviin on luonnollista. Aggressiivisuus on vakava virhe. 


METSÄSTYSOMINAISUUDET 


Käyttäytyminen villieläimiä kohtaan 


Noutaja osoittaa luontaista kiinnostusta näkyviin ilmestyvää riistaa kohtaan, mutta se on nopeasti ohi- 
menevää. Myös riistarikkaissa maastoissa koiran kiinnostus suuntautuu ammuttuun riistaan, kun se on 
työtehtävässä. 


Käyttäytyminen ennen ja jälkeen laukauksen 


Noutajan työstä suurin osa tapahtuu passiivisena ampujan vierellä. Se pysyttelee rauhallisena, hiljaisena ja 
keskittyneenä, jotta ei häiritsisi metsästyksen kulkua. 


Markkeerauskyky 


Noutajalla on kyky muistaa ja löytää (markkeerata) usean riistan putoamispaikat metsästyksen ollessa 
käynnissä. Rauhallinen, keskittynyt asenne laukausten aikana ja kun riista tulee näkyviin on edellytys 
markkeerauskyvylle. Hyvä markkeerauskyky vaikuttaa suuresti koiran tehokkuuteen noutajana. 


Hakutyöskentely 


Haku tapahtuu nopeassa tempossa ja kuviolla, joka kattaa osoitetun maaston tehokkaasti, sekä suurta kes- 
tävyyttä osoittaen. Hyvin kehittynyt hajuaisti vaikuttaa koiran hyvään kykyyn löytää riistaa. Puutteellinen 
noutohalu on vakava virhe. 


Noutokyky 


Halu luovuttaa löydetty riista ohjaajalle on voimakkaasti kehittynyt, luontainen ominaisuus. Noudetut 
riistat kannetaan syvällä suussa, aina pehmeällä otteella ja palautetaan nopeassa tempossa. 


Vesityöskentely 


Yksi noutajan tärkeimmistä tehtävistä on työskentely vedessä. Sillä on sen vuoksi myötäsyntyinen, voi- 
makas intohimo veteen, jonka vuoksi se iloisesti menee veteen ja työskentelee siellä. Uimataito on hyvä ja 
kestävyys suuri. 

Jäljestämiskyky 
Sekä haavoittuneen pienriistan lyhytkestoisessa, itsenäisessä jäljestystyössä että sorkkaeläinten pitkä- 
kestoisemmassa jäljestämisessä noutaja on tehokas ja kestävä koira. 


Yhteistyökyky 

Pehmeä mutta tasainen luonne ja selkeä miellyttämisenhalu ohjaajaa kohtaan ovat edellytyksenä koiran 
kyvylle suorittaa tehokasta työtä. Pehmeys luo pohjan ohjaajan ja koiran väliselle kontaktille. Tasaisuus on 
edellytys koiran kyvylle kyetä ymmärtämään ohjaajan antamat ohjeet myös stressaavissa olosuhteissa. 

